sagorsarker/bangla-wikipedia huggingface dataset:
তারা (দেবী)

তারা (সংস্কৃত: तारा) হলেন হিন্দু দেবী কালীর একটি বিশিষ্ট রূপ। ইনি দশমহাবিদ্যার দ্বিতীয় মহাবিদ্যা। কালীর মতোই তারা ভীষণা দেবী। তারামায়ের আটটি রূপ হল- তারা(বামাকালী), "উগ্ৰতারা", "নীলসরস্বতী", "একজটা তারা", "তারিণীতারা", "নিত্যাতারা", "বজ্রাতারা", "কামেশ্বরীতারা"। বৌদ্ধধর্মেও তারাদেবীর পূজা প্রচলিত। তারার মূর্তিকল্পনা কালী অপেক্ষাও প্রাচীনতর। পশ্চিমবঙ্গের বীরভূম জেলার তারাপীঠে অবস্থিত দেবী তারার মন্দির বিখ্যাত। তিনি দেবী পার্বতীর এক উগ্র রূপ। একজন বিখ্যাত তারা-সাধক হলেন বামাক্ষ্যাপা।
"রুদ্রযামল" গ্রন্থের সপ্তদশ(১৭) পটল বা অধ্যায়ে দেবী তারার প্রথম উল্লেখ পাওয়া যায়। এখানে বর্ণিত হয়েছে যে, সাধক বশিষ্ঠ আগমোক্ত প্রথায় দেবীর সাধনা করে সিদ্ধিলাভে ব্যর্থ হন। ("ব্রহ্মযামল" মতে, তার প্রথম সাধনস্থান মহাসাগরে বা কামাখ্যায়। পরবর্তীতে, বশিষ্ঠ মহাচীনদেশে গমন করেন এবং সেখানে ভগবান বিষ্ণুর অবতার বুদ্ধ তাকে শাক্ত কৌল তন্ত্রানুসারে দীক্ষা দেন। পরে, বশিষ্ঠ তান্ত্রিক কুলাচার অনুসারে পঞ্চমকার পদ্ধতিতে দেবী তারার কঠোর সাধনা করেন এবং সাধনায় সিদ্ধি লাভ করেন। দেবী তারাকে অথর্ববেদাক্ষিণী বা অথর্ববেদও বলা হয়ে থাকে। তোড়ল তন্ত্র অনুসারে, দেবী তারার ভৈরব হলেন অক্ষোভ্য কারণ তিনি ভয়ংকর হলাহল বা বিষ কোনো অক্ষোভ বা যন্ত্রণা ছাড়ায় পান করেছিলেন। স্বতন্ত্র তন্ত্র মতে, দেবী তারা, তার সকল ভক্তকে উগ্র বা ভীষণ বিপদ থেকে রক্ষা করেন, তাই তার আরেক নাম উগ্রতারা। দেবী সর্বব্যাপী এবং সর্বত্রই তিনি সমভাবে বিরাজিত। যে সাধক এবং ভক্ত দেবীর সাধনা বা তপস্যায় সিদ্ধ হন তিনি কাব্যশক্তি লাভ করেন, সর্বশাস্ত্র বিশারদ হন এবং মোক্ষ লাভ করেন।
হংসনারায়ণ ভট্টাচার্য তার বইয়ে বলেছেন, "তন্ত্রসারে দেবী তারার যে রূপ বর্ণিত হয়েছে তা নিম্নরূপ":
৺তারা প্রত্যালীঢ়পদা অর্থাৎ শববক্ষে বামপদ স্থাপিতা। ভয়ঙ্করী, মুণ্ডমালাভূষিতা, খর্বা, লম্বোদরী, ভীষণা, কটিতে ব্যাঘ্রচর্মাবৃতা, নবযৌবনা, পঞ্চমুদ্রা শোভিতা, চতুর্ভুজা, লোলজিহ্বা, মহাভীমা, বরদা, খড়্গ কাতরি দক্ষিণহস্তে ধৃতা, বামহস্তদ্বয়ে কপাল ও নীলপদ্ম, পিঙ্গলবর্ণ একজটাধারিণী, ললাটে অক্ষোভ্য প্রভাতসূর্যের মতো গোলাকার তিন নয়নশোভা, প্রজ্জ্বলিত চিতামধ্যে অবস্থিতা, ভীষণদন্তা, করালবদনা, নিজের আবেশে হাস্যমুখী, বিশ্বব্যাপ্ত জলের মধ্যে শ্বেতপদ্মের উপর অবস্থিতা।"
তন্ত্রসারে তারার আরও একটি ধ্যানমন্ত্র বর্ণিত হয়েছে: "শ্যামবর্ণা, ত্রিনয়না, চতুর্ভুজা, বরমুদ্রা ও পদ্মধারিণী, চতুর্দিকে বহুবর্ণা ও বহুরূপা শক্তির দ্বারা বেষ্টিতা, হাস্যমুখী মুক্তাভূষিতা, রত্নপাদুকায় পদদ্বয় শোভিত, (এরূপে) তারাকে ধ্যান করবে।" বৃহদ্ধর্ম পুরাণে তারাকে কেবল শ্যামবর্ণা ও কালরূপিকা বলে উল্লেখ করা হয়েছে। তন্ত্রসারে তারাকেই মহানীল সরস্বতী বলে উল্লেখ করা হয়েছে।
ভারতচন্দ্র রায় তাঁর "অন্নদামঙ্গল" কাব্যে তারার যে রূপবর্ণনা করেছেন, তা নিম্নরূপ:
<poem>
</poem>
তারাপীঠের ব্রহ্মশিলায় খোদিত তারামূর্তিটি চতুর্ভুজা, সর্পযজ্ঞোপবীতে ভূষিতা এবং তাঁর বাম কোলে পুত্ররূপী ও স্তন্যপানরত সদাশিব চিরশায়িত।
পরগনা

পরগনা কিছু গ্রাম নিয়ে গঠিত চিরস্থায়ী বন্দোবস্ত পূর্ব রাজস্ব একক। প্রাচীনকালেও এ ধরনের এককর অস্তিত্ব ছিল, যদিও এর নাম ছিল ভিন্ন। সুলতানি শাসনামলে পরগনা শব্দটির সর্বপ্রথম প্রচলন ঘটে। সুলতানদের অধীনে একগুচ্ছ গ্রাম মিলে একটি পপুলিগঠিত হতো। কয়েকটি গ্রাম মিলে একটি পরগনা গঠিত হতো। শেরশাহের আমলে অতিরিক্ত কর্মকর্তা যেমন সিকদার (সেনা প্রধান, পরগনা প্রধান ), আমিন (বা মুনসেফ), রাজস্ব নির্ধারণ ও আদায়ের জন্য দীউয়ানি বিচারক ও রাজস্ব অফিসার এবং কারকুন (দলিলপত্র সংরক্ষক) নিয়োগের মাধ্যমে পরগনা প্রশাসনকে আরও শক্তিশালী করা হয়। আকবর প্রবর্তিত সরকার ব্যবস্থায় পুরনো পরগনা প্রথা অক্ষুণ³ ছিল এবং তা আরও বিশদ করা হয়। টোডরমলের বন্দোবস্তে (১৫৮২) পরগনাকে সরকার-এর স্থানীয় একক হিসেবে গ্রহণ করা হয় । পরগনা প্রশাসনে নিয়োজিত কর্মকর্তা ছিলেন সিকদার (নির্বাহি প্রধান, পরগনা প্রধান ও বিচারক), আমিল (রাজস্ব নির্ধারক ও আদায়কারী), বিতিক্‌চি (প্রধান হিসাবরক্ষক ও নিবন্ধক), কানুনগো (রাজস্ব দলিলাদি সংরক্ষক), ফতাহদার বা খাজিনাদার (কোষাধ্যক্ষ)। পরগনার প্রধান ছিলেন সিকদার । কখনও কখনও তাকে পরগনাদারও বলা হতো।
প্রশাসনিক সুবিধার জন্য জমির বিভিন্ন ধরনের স্বত্বাধিকারীদের অধিকার ও দায়িত্ব সংশ্লিষ্ট প্রচলিত প্রথা ও রীতিনীতির অভিন্নতার ভিত্তিতে পরগনাগুলিকে দস্তুর বা এলাকায় ভাগ করা হতো। সরকার ও অপরাপর সকল পক্ষ প্রথাগতভাবেই পরগনা দস্তুর বা পরগনা নিয়ম কানুন মেনে চলতে বাধ্য ছিল। পরগনা দস্তুরে "পরগনা নিরিখ" বলে একটি গুরুত্বপূর্ণ বিষয় ছিল। পরগনা নিরিখের মাধ্যমে জমির খাজনা, ফিস ও মজুরি, ওজন ও পরিমাপ নিয়ন্ত্রিত হতো। প্রতিটি পরগনার নিজস্ব নিরিখ ছিল যা সংশ্লিষ্ট এলাকার জনগণ জানত ও বুঝত, যদিও বহিরাগতদের কাছে এগুলি অদ্ভুত ও কৌতুকাবহ মনে হতো। এ পরগনা দস্তুর ও পরগনা নিরিখ প্রথাগতভাবে বহুকাল পর্যন্ত অপরিবর্তিত ছিল। খাজনা বৃদ্ধি ও কৃষিক্ষেত্রে নতুন পরিমাপের মানদণ্ড চালু করার ক্ষেত্রে জমিদারদের প্রচেষ্টার বিরুদ্ধে এগুলি ছিল নিশ্চিতভাবেই বড় বাধা। এ কারণে কর্নওয়ালিস প্রশাসন পরগনা দস্তুর ও পরগনা নিরিখসহ পরগনা পদ্ধতি বিলুপ্ত করে। চিরস্থায়ী বন্দোবস্ত কে কার্যকর করার জন্য এ ধরনের পদক্ষেপের প্রয়োজন ছিল। চিরস্থায়ী বন্দোবস্তের আওতায় জমিদারগণ জমির একচ্ছত্র মালিক হন এবং তাদেরকে যে কোন প্রতিপক্ষের প্রভাবমুক্ত রাখা হয়। পরগনা দস্তুর ও পরগনা নিরিখ যেহেতু জমিদারি অধিকারে প্রতিবন্ধকতার সৃষ্টি করছিল, তাই পরগনা ব্যবস্থা বিলোপের মাধ্যমে সংশ্লিষ্ট সকল ব্যবস্থা বিলোপ করা হয়। পরগনা এক সময় ছিল সরকারি প্রতিষ্ঠান। চিরস্থায়ী বন্দোবস্ত চালু করার ফলে এ ব্যবস্থা অনাবশ্যক ও সঙ্গতিহীন হয়ে পড়ে।
কিন্তু বিভিন্ন পরগনার রায়তগণ পরগনা দস্তুর ও পরগনা নিরিখের সঙ্গে এতটাই সম্পৃক্ত হয়ে পড়েছিল যে, তারা কখনোই সরকারি ব্যবস্থাকে স্বীকৃতি দেয় নি। তারা তাদের ঠিকানায়, সম্পত্তির দলিলে এবং নিজেদের পরিচয় শনাক্তকরণে অনিবার্যভাবে পরগনার উল্লেখ করত। সরকারও এ বাস্তবতা মেনে নেয়। এভাবে ১৭৯৩ খ্রিষ্টাব্দে পরগনা পদ্ধতি বিলুপ্ত হলেও সরকারি কর্মকর্তারা জমিজমা জরিপ, গ্রাম চিহ্নিতকরণ, আদালতের ডিক্রি প্রদান ইত্যাদি কাজে পরগনা শব্দটি বরাবরই ব্যবহার করত।
আস্তুরিয়াস

আস্তুরিয়াস (, ) স্পেনের একটি স্বায়ত্বশাসিত অঞ্চল। এটি মধ্যযুগে একটি স্বতন্ত্র রাজ্য ছিল। আস্তুরিয়াস স্পেনের উত্তরে বিস্কে উপসাগরের (স্পেনে উপসাগরটি Mar Cantábrico "মার্‌ কান্তাব্রিকো" "কান্তাব্রীয় সাগর" নামে পরিচিত) উপকূলে অবস্থিত। ওবিয়েদো (Oviedo) শহর আস্তুরিয়াসের রাজধানী। হিহন (Gijón) একটি সমুদ্র বন্দর এবং এ অঞ্চলের বৃহত্তম শহর। আবিলেস (Avilés) একটি গুরুত্বপূর্ণ শিল্পশহর।
আস্তুরিয়াসের পূর্বে কান্তাব্রিয়া, দক্ষিণে কাস্তিয়া ও লেওন, পশ্চিমে গালিথিয়ার লুগো প্রদেশ, এবং উত্তরে বিস্কে উপসাগর।
সবুজ স্পেন

সবুজ স্পেন (স্পেনীয় ভাষায়: España Verde "এস্পানিয়া বের্দে") বলতে স্পেনের উত্তরাংশে আটলান্টিক মহাসাগরের তীরে অবস্থিত গালিথিয়া, এবং কান্তাব্রীয় পর্বতমালা ও বাস্ক পর্বতমালার উত্তরের উপকূলীয় অঞ্চলগুলিকে বোঝানো হয়। এটি পশ্চিমে গালিথিয়া থেকে পূর্বে ফ্রান্স-স্পেন সীমান্ত পর্যন্ত বিস্তৃত। গালিথিয়া ছাড়াও এই অঞ্চলে আস্তুরিয়াস, কান্তাব্রিয়া এবং বাস্ক দেশের উত্তর অর্ধাংশ অন্তর্ভুক্ত।
সবুজ স্পেনের এরূপ নামকরণের কারণ হল এখানে একটি আর্দ্র ও মৃদু মহাসাগরীয় জলবায়ু বিদ্যমান। আটলান্টিক মহাসাগরের আর্দ্র বায়ুপ্রবাহ এখানকার পর্বতগুলিতে বাধা পায় এবং উত্তরের উপকূলে বৃষ্টিপাত ঘটায়। আবার অক্টোবর মাসের দিকে দক্ষিণ-পশ্চিম থেকে আগত বায়ুপ্রবাহ পর্বতে বাধা পেলে পর্বতগুলির দক্ষিণ পাদদেশে বৃষ্টিপাত হয়। ফলে পর্বতগুলির দুই পাদদেশেই বছরজুড়ে ঘটে সবুজের সমারোহ। এটি স্পেনের সবচেয়ে আর্দ্র ও সবুজ অঞ্চল। এখানে বিচ ও ওক গাছের অরণ্য খুবই সাধারণ। ইদানীং গালিথিয়াতে ইউক্ল্যালিপ্টাস এবং মন্টারে পাইন গাছ দিয়ে বনায়ন হচ্ছে।
কান্তাব্রিয়া

কান্তাব্রিয়া (স্পেনীয় ভাষায়: Cantabria) স্পেনের একটি প্রদেশ ও স্বায়ত্বশাসিত অঞ্চল। সান্তানদের এর রাজধানী শহর। কান্তাব্রিয়ার পূর্বে বাস্ক দেশ (বিস্কে প্রদেশ), দক্ষিণে কাস্তিয়া ও লেওন (লেওন, পালেন্থিয়া ও বুর্গোস প্রদেশগুলি), পশ্চিমে আস্তুরিয়াস এবং উত্তরে বিস্কে উপসাগর।
কান্তাব্রিয়া ঊর্ধ্ব প্যালেওলিথিক যুগের বিভিন্ন প্রত্নতাত্ত্বিক স্থানের জন্য বিখ্যাত। এখানকার সুপ্রাচীন (১৬ হাজার থেকে ৯ হাজার খ্রিস্টপূর্বাব্দ) আলতামিরা গুহাসহ আরও নয়টি গুহাকে ইউনেস্কোর বিশ্ব ঐতিহ্যবাহী স্থান ঘোষণা করা হয়েছে।
বোধিবৃক্ষ

বোধিবৃক্ষ (সংস্কৃত: बोधि, সিংহলি: "බෝධිය", তামিল: அரசமரம், দেবনাগরী: पीपल क पेड़ 
পিপল ক পেড়), হল ভারতের বুদ্ধগয়ায় অবস্থিত একটি অশ্বত্থ বৃক্ষ, যার তলায় ধ্যান করে বৌদ্ধধর্মের প্রবর্তক সিদ্ধার্থ গৌতম বোধিলাভ করে বুদ্ধ হয়েছিলেন। সংস্কৃত ভাষায় 'বোধি' শব্দের অর্থ 'জ্ঞান'। ধর্মীয়মতে, বোধিবৃক্ষ তার হৃদয়াকৃতির পাতা দ্বারা সহজেই চেনা যায়। 
গৌতম বুদ্ধ পঁয়তিরিশ বছর বয়সে,বৈশাখী পূর্ণিমা তিথিতে পূর্বদিকে মুখ করে সুজাতার দেওয়া পায়েসান্ন ঊনপঞ্চাশ গ্রাসে গ্রহণ করে মধ্যম পন্থা অবলম্বন করার মানস নিয়ে যে অশ্বত্থ বৃক্ষের নিচে ধ্যানমগ্ন হয়েছিলেন তাকেই বলা হয় বোধিদ্রুম বা বোধিবৃক্ষ। বৌদ্ধদের নিকট এই জাতীয় বৃক্ষই পরম ভক্তিতে বোধিবৃক্ষ হিসেবে পূজিত হয়। বোধিবৃক্ষের পাদদেশে জলসিঞ্চন বৌদ্ধদের নিকট একটি অতি পুণ্যের কাজ। বোধিবৃক্ষের প্রতি সম্মান জানিয়ে বোধিবৃক্ষ বন্দনা করা হয়। প্রতিটি বৌদ্ধবিহারে বোধিবৃক্ষের উপস্থিতি একটি অপরিহার্য বিষয়। ধ্যানমগ্নকালে বোধিবৃক্ষ বুদ্ধকে ছায়া প্রদান করায় বুদ্ধ বোধিবৃক্ষের প্রতি কৃতজ্ঞতা জ্ঞাপন করেন। সম্রাট অশোক তার পুত্র মহেন্দ্র ও তার কন্যা সংঘমিত্রাকে বৌদ্ধ ধর্ম প্রচারকালে সিংহলে বোধিবৃক্ষের চারা দিয়ে পাঠান। এই চারা বুদ্ধগয়ায় যে বোধিবৃক্ষের নিচে বসে বুদ্ধ বোধি লাভ করেন সেই বৃক্ষেরই বংশধর। বোধিবৃক্ষের শাখাতেই পরলোকগত জ্ঞাতিবর্গের উদ্দেশ্যে সাদা বর্ণের কাপড়ের তৈরি সিলিন্ডার আকৃতির বিশেষ বস্তু টাঙানো হয়।
মিয়ানমারের প্রশাসনিক বিভাগ

মিয়ানমার দেশটি মূল মিয়ানমার অঞ্চল এবং আরও সাতটি রাজ্য নিয়ে গঠিত। এগুলি হল চিন, কাচিন, কারেন, মন, রাখাইন, এবং শান। মূল মিয়ানমার সাতটি বিভাগে বিভক্ত - ইরাবতী, মাগোয়ে, ম্যান্ডালে, পেগু, ইয়াঙ্গুন, সাগাইং, এবং তেনাসসেরিম।
মিয়ানমার রাজ্য (States), অঞ্চল (Regions) এবং কেন্দ্রশাসিত অঞ্চলে (Union Territories) বিভক্ত। সেগুলোর নাম এখানে ছক আকারে দেয়া হলওঃ 
মিয়ানমারে স্ব-শাসিত এলাকাসমূহ (Self-Administered Zones) এবং স্ব-শাসিত বিভাগসমূহের (Self-Administered Divisions) নাম এখানে ছক আকারে দেয়া হলওঃ
মিয়ানমারের রাজ্য, অঞ্চল এবং স্বশাসিত অঞ্চলসমূহ ২০০৮ সালের নতুন সংবিধান দ্বারা নির্দেশিত।
মিয়ানমারের জনপরিসংখ্যান

মায়ানমারের দুই-তৃতীয়াংশ লোক বর্মী জাতির লোক। এরা তিব্বতি ও চীনাদের সমগোত্রীয়। এছাড়াও দেশটিতে অনেকগুলি সংখ্যালঘু জাতি আছে, যাদের নিজস্ব ভাষা ও সংস্কৃতি আছে। এদের মধ্যে সবচেয়ে গুরুত্বপূর্ণ হল কারেন ও শান জাতি। দুইটি জাতিই জনসংখ্যার ১০%-এরও কম। এছাড়াও আরাকানি, মন, চিন, কাচিন, ইত্যাদি ছোট ছোট সম্প্রদায় আছে। কারেন জাতির লোকেরা মূলত থাইল্যান্ডের সাথে সীমান্তবর্তী অঞ্চলে ও ব-দ্বীপ অঞ্চলে গ্রামে বাস করে। শান জাতির লোকেরা বিস্তীর্ণ শান মালভূমিতে বাস করে। মন জাতির লোকেরা তেনাসসেরিম উপকূলে এবং আরাকানি জাতির লোকেরা বাংলাদেশের কাছে আরাকান উপকূলে বাস করে। চিন জাতির লোকেরা ভারতের সাথে সীমান্তবর্তী অঞ্চলে শানদের সাথে একত্রে বাস করে। কাচিন জাতির লোকেরা উত্তরে চীন সীমান্তের কাছে বাস করে। ব্রিটিশ আমলে (১৮২৬-১৯৪৮) মায়ানমারের শহর অঞ্চলে বেশ বড় সংখ্যক চীনা ও ভারতীয় লোক বাস করত। তবে অনেক চীনাই বর্মীদের সাথে আন্তঃবিবাহ করে মিশে গেছে। আর বেশির ভাগ ভারতীয়ই মায়ানমার ছেড়ে চলে গেছে। তবে অনেক 
টভারতীয় মুসলিম আরাকান উপকূলে তাদের ঐতিহ্যবাহী মাতৃভূমিতে এখনও বাস করে।
মায়ানমারের বেশির ভাগ সংখ্যালঘু জাতিই সীমান্তবর্তী এলাকায় বাস করে এবং ব্রিটিশ আমলে এদেরকে আলাদাভাবে শাসন করা হত। বার্মার স্বাধীনতার পর এরা অসহিষ্ণু হয়ে ওঠে। ১৯৪৮ সাল থেকে কারেন জাতির লোকেরা সশস্ত্র বিদ্রোহ শুরু করে এবং ১৯৫০-এর দশকে কাচিন জাতির লোকেরাও এদের সাথে যোগ দেয়। শানদের বিভিন্ন রাজনৈতিক সংগঠনও মাঝে মাঝে বিদ্রোহী হয়ে উঠেছে।
মিয়ানমারের ধর্মবিশ্বাস

মিয়ানমারের প্রায় সবাই বৌদ্ধধর্মের অনুসারী। বেশির ভাগ লোকই তেরাভাদা বৌদ্ধধর্মের অনুসারী। শ্রীলঙ্কা, থাইল্যান্ড, লাওস এবং ক্যাম্বোডিয়ার লোকেরাও একই ঘরানার বৌদ্ধধর্ম অনুসরণ করেন। একে হীনায়না বৌদ্ধধর্মও বলা হয়। অন্যদিকে চীন, কোরিয়া ও জাপানে বৌদ্ধধর্মের অপেক্ষাকৃত আধুনিক ও ব্যাপকতর একটি রূপ প্রচলিত, যার নাম মহায়না বৌদ্ধধর্ম। এছাড়া জাপান ও তিব্বতে প্রচলিত তান্ত্রিক বৌদ্ধধর্মের চেয়েও এটি বেশ আলাদা। মায়ানমারের বৌদ্ধরা সর্বপ্রাণবাদে বিশ্বাসী। তারা নাত নামের অশরীরী আত্মার উপাসনা করে। নাতদের উপলক্ষ করে নাত উৎসবের আয়োজন করা হয়। অনেক প্রচলিত চিকিৎসা পদ্ধতিও এই সংস্কৃতির অংশ। মিয়ানমারে বহুদিন থেকেও মুসলিমদের বাস। এছাড়াও এখানে পাহাড়ি এলাকায় অনেক খ্রিস্টান বাস করেন।
অশনি

অশনি (আইওএফ .৩২ পিস্তল নামেও পরিচিত) একটি ভারতে তৈরি অর্ধস্বয়ংক্রিয় .৩২ ক্যালিবার পিস্তল। এটি তৈরি করেছে গান অ্যান্ড শেল ফ্যাক্টরি ইশাপুর সংস্থা। এটি একটি অসামরিক আগ্নেয়াস্ত্র।
প্রসেনজিৎ চট্টোপাধ্যায়

প্রসেনজিৎ চট্টোপাধ্যায় (জন্ম: ৩০ সেপ্টেম্বর ১৯৬২) একজন ভারতীয় অভিনেতা এবং প্রযোজক। আধুনিক বাংলা চলচ্চিত্রের অন্যতম প্রধান অভিনেতা হিসেবে তাকে ব্যাপকভাবে বিবেচনা করা হয়। তিনি মূলত বাংলা সিনেমায় কাজ করেন। তিনি বলিউডের প্রবীণ অভিনেতা বিশ্বজিৎ চ্যাটার্জির ছেলে । তিনি হৃষিকেশ মুখার্জির "ছোটো জিজ্ঞাসা -" তে শিশু অভিনেতা হিসেবে তার অভিনয় জীবন শুরু করেন, যার জন্য তিনি "বেঙ্গল ফিল্ম জার্নালিস্টস অ্যাসোসিয়েশন -" বছরের সবচেয়ে অসামান্য কাজের পুরস্কার জিতেছিলেন। এর পর তিনি শিশু অভিনেতা হিসেবে অন্যান্য চলচ্চিত্রে অভিনয় করেন । বিমল রায়ের 'দুটি পাতা' ছবির মাধ্যমে তার প্রথম প্রধান ভূমিকা আসে। প্রায় দুই দশকেরও বেশি সময় ধরে তিনি পশ্চিমবঙ্গের বাংলা চলচ্চিত্রের নায়ক হিসাবে শীর্ষস্থানে আছেন।
প্রসেনজিৎ বিখ্যাত বাংলা এবং হিন্দি ছবির নায়ক বিশ্বজিৎ চট্টোপাধ্যায়ের একমাত্র পুত্র। প্রসেনজিৎ এর বোন পল্লবী চট্টোপাধ্যায় নিজেও একজন অভিনেত্রী। প্রসেনজিৎ এর প্রথম স্ত্রী ছিলেন বিখ্যাত অভিনেত্রী দেবশ্রী রায়, পরে তিনি অপর্না গুহঠাকুরতাকে বিয়ে করেন। বর্তমানে অর্পিতা পাল তার স্ত্রী। তাদের ত্রিসেনজিৎ চট্টোপাধ্যায় বলে এক পুত্র আছে।
প্রসেনজিৎ শিশুশিল্পী হিসাবে প্রথম অভিনয় করেন তার বাবা বিশ্বজিৎ পরিচালিত ১৯৬৮ খ্রিষ্টাব্দে মুক্তিপ্রাপ্ত ছবি ছোট্ট জিজ্ঞাসাতে। ১৯৮৩ খ্রিষ্টাব্দে দুটি পাতা ছবিতে প্রথম নায়ক হিসাবে তার আত্মপ্রকাশ ঘটে । ১৯৮৭ খ্রিষ্টাব্দে মুক্তিপ্রাপ্ত ছবি অমর সঙ্গী তার সবথেকে হিট ছবিগুলির মধ্যে অন্যতম।
প্রসেনজিৎ ১৯৮৯ খ্রিষ্টাব্দে ডেভিড ধাওয়ানের পরিচালনায় "আঁধিয়া" এবং ১৯৯১ খ্রিষ্টাব্দে মেহুল কুমারের পরিচালনায় "মিত মেরে মন কে" বলে দুটি হিন্দি ছবিতে নায়ক হিসাবে অভিনয় করেন । কিন্তু কোনো ছবিই সফলতা লাভ করেনি ।
প্রসেনজিৎ ঋতুপর্ণ ঘোষ পরিচালিত "উনিশে এপ্রিল", "উৎসব", "চোখের বালি", "দোসর", "খেলা" এবং "দ্য লাস্ট লিয়র" ছবিতে অভিনয় করেছেন । এর মধ্যে দ্য লাস্ট লিয়র ছবিটি ছিল তার অভিনীত একমাত্র ইংরেজি ছবি এবং এই ছবিতে তিনি অমিতাভ বচ্চনের সাথে অভিনয় করেন।
তিনি তপন সিন্‌হা পরিচালিত "আতঙ্ক", তরুণ মজুমদার পরিচালিত "পথভোলা", বুদ্ধদেব দাশগুপ্ত পরিচালিত "স্বপ্নের দিন" ছবিতে অভিনয় করেন।
! colspan="3" style="background: #DAA520;" | বিএফজেএ অ্যাওয়ার্ড
কামোদ্দীপক অঙ্গপ্রত্যঙ্গ

কামোদ্দীপক অঙ্গপ্রত্যঙ্গ হলো শরীরের সেই সমস্ত অঙ্গ যা দেখলে অথবা স্পর্শ করলে যৌন উত্তেজনা ঘটে অর্থাৎ যৌন বাসনা জাগ্রত হয়। পুরুষ এবং স্ত্রী উভয় লিঙ্গেরই শরীরে এই ধরনের অঙ্গের অস্তিত্ব আছে। লিঙ্গভেদে এইসকল অঙ্গের তালিকা নিম্নে প্রদত্ত হল।
বক্ষস্থল
পুংস্তনবৃন্ত
নিতম্ব
নাভি
শিশ্ন
অণ্ডকোষ
শ্রোণিদেশ
শ্রোণি
যোনি
ঊরু
নিতম্ব
নাভি
শুভমিতা বন্দ্যোপাধ্যায়

শুভমিতা ব্যানার্জি একজন ভারতীয় বাংলা গায়িকা। তার বহু বাংলা অ্যালবাম প্রকাশিত হয়েছে এবং তিনি বাংলা সংগীত জগতের সুপরিচিত শিল্পীদের মধ্যে অন্যতম।
ব্যানার্জি একটি বাংলা সংগীত পরিবারে জন্মগ্রহণ করেন । তার বাবা, শ্রী যশোদা দুলাল দাস একজন শাস্ত্রীয় সংগীতশিল্পী এবং তিনি তাকে সংগীতের প্রাথমিক শিক্ষা দেন। তিনি প্রশিক্ষণ নিয়েছেন আরও বেশ কয়েকজন গুরুর কাছে, যেমন— জয়পুর গ্বালিয়র ঘরানার পণ্ডিত উলহাস কশলকর, কিরানা ঘরানার অনিরুদ্ধ ভট্টাচার্য এবং বেনারস ঘরানার বিদুষী পূর্ণিমা চৌধুরীর কাছে। এছাড়াও তিনি পুরব আঙ্গ ঠুমরি, দাদরা, ছাইতি, কাজরি প্রভৃতি বিভিন্ন শাস্ত্রীয় ধারায় প্রশিক্ষণ নিয়েছেন। সুভমিতা কলকাতা বিশ্ববিদ্যালয় থেকে ইংরেজিতে অনার্স-সহ স্নাতক ডিগ্রি অর্জন করেন এবং ১৯৯৮ সালে রবীন্দ্রভারতী বিশ্ববিদ্যালয় থেকে ইংরেজিতে স্নাতকোত্তর ডিগ্রি সম্পন্ন করেন।
তেঁতুল

তেঁতুল বা তিন্তিড়ী এর বৈজ্ঞানিক নাম: "Tamarindus indica", ইংরেজি নাম: Melanesian papeda এটি Fabaceae পরিবারের "Tamarindus" গণের অন্তর্ভুক্ত টক জাতীয় ফলের গাছ। এটি একপ্রকার টক ফল বিশেষ।
তেঁতুল বৃহৎ ও সুদৃশ্য চিরসবুজ বৃক্ষ। এগাছ প্রায় ২৪ মিটার পর্যন্ত লম্বা হয়। এদের শীর্ষ ছাউনি অনেক এলাকাজুড়ে বিস্তৃত। তেঁতুল সম্ভবত গ্রীষ্মমণ্ডলীয় আফ্রিকার আদিবাসী, তবে ভারতীয় উপমহাদেশে এত দিন ধরেই এর চাষ করা হচ্ছে যে এটি কখনও কখনও সেখানে আদিবাসী গাছ বলে জানা গেছে। এটি আফ্রিকার স্থানীয় অঞ্চলে সুদান, ক্যামেরুন, নাইজেরিয়া, জাম্বিয়া এবং তানজানিয়ায় বিভিন্ন অঞ্চলে বনে জন্মায়। আরবে এটি ওমান, বিশেষত ধোফার, যেখানে এটি পাহাড়ের সমুদ্রমুখী ঢালুতে বেড়ে ওঠে বর্ধমান বনে পাওয়া যায়। এটি সম্ভবত হাজার হাজার বছর পূর্বে মানব পরিবহন এবং চাষাবাদের মাধ্যমে দক্ষিণ এশিয়ায় পৌঁছেছিল।
পাকা তেঁতুল টক-মিষ্টি হয়ে থাকে। এতে রয়েছে উচ্চমাত্রার অ্যাসিড, চিনি, ভিটামিন বি, এবং ফলে সাধারণত না দেখা গেলেও এতে আছে ক্যালসিয়াম।
উচ্চ রক্তচাপ বা হাই প্রেসার তাৎক্ষণিকভাবে উপশম হয় কাঁচা অথবা পাঁকা তেঁতুল খেলে।
তেঁতুলে টারটারিক এসিড থাকায় খাবার হজমে সহায়তা করে। পেটের বায়ু, হাত-পা জ্বালায় তেঁতুলের শরবত খুব উপকারী। রক্তে কোলেস্টেরল কমানোর কাজে আধুনিককালে তেঁতুল ব্যবহার হচ্ছে। জ্বরে ভোগা রোগীর জ্বর কমানোর জন্য এ ফল ব্যবহৃত হয়। এছাড়াও স্কেলিটাল ফ্লুরোসিস (skeletal fluorosis) রোগের প্রকোপ হ্রাস করতেও এটি ব্যবহৃত হয়। পাকা তেঁতুল ভিজিয়ে রেখে সকালে শুধু জল খেলে হাত-পায়ের জ্বালা কমে।
শ্রাদ্ধ

শ্রাদ্ধ () হল পূর্বপুরুষদের আত্মার শান্তির উদ্দেশ্যে এবং তাদের আশীর্বাদ কামনায় দান-ধ্যান ও অতিথিভোজন অনুষ্ঠান। হিন্দুধর্মে, পূর্বপুরুষদের, বিশেষ করে মৃত পিতামাতার প্রতি শ্রদ্ধা জানাতে এটি পালন করা হয়। ধারণাগতভাবে, এটি পিতামাতা ও পূর্বপুরুষদের প্রতি আন্তরিক কৃতজ্ঞতা প্রকাশ করার এবং তাদের শান্তির জন্য প্রার্থনা করার জন্য সাহায্য করার উপায়।
সাধারণত মৃত ব্যক্তির সন্তানরা কিংবা আত্মীয়-স্বজনরা এ অনুষ্ঠান পালন করে থাকে। অবশ্য ব্যক্তি নিজেও মৃত্যুর পূর্বে এ কাজ করে যেতে পারে। সন্ধ্যা দেওয়া যাবে কিন্তু পূজা দেওয়া যাবে না।
শ্রাদ্ধ প্রধানত তিন প্রকার: আদ্যশ্রাদ্ধ, আভু্যদয়িক বা বৃদ্ধিশ্রাদ্ধ ও সপিণ্ডীকরণশ্রাদ্ধ। 
এছাড়াও আরও কয়েক প্রকার শ্রাদ্ধ আছে। যেমন, মহালয়া প্রভৃতি বিশেষ হিন্দু আচার উপলক্ষে এবং বিশেষ তিথিতে কারও মৃত্যু হলে তার উদ্দেশ্যে যে শ্রাদ্ধ করা হয় তার নাম পার্বণশ্রাদ্ধ। একসঙ্গে মৃত ব্যক্তির উদ্দেশ্যে একোদ্দিষ্টশ্রাদ্ধ করা হয়। অম্বষ্টকা নামেও এক প্রকার শ্রাদ্ধ আছে; তবে এর প্রচলন কম।
অনুশীলনে, কর্তা (যে ব্যক্তি শ্রাদ্ধ করেন) শ্রাদ্ধের দিন ব্রাহ্মণদের বা পুরোহিতদের আমন্ত্রণ জানান, তাদের মধ্যে তার পিতামাতার দেবত্বের আহ্বান জানান, তাদের পূজা করেন এবং খাওয়ান; অগ্নি ও সোমাকে, যারা পূর্বপুরুষদের কাছে নৈবেদ্য প্রেরণ করেন, তাদের লালন-পালন করেন এবং রক্ষা করেন, তুষ্ট করে হোম সম্পাদন করে; এবং বিদেহী আত্মাদের নৈবেদ্য বা পিণ্ড অর্পণ করে। নৈবেদ্য তিনটি প্রজন্মের জন্য তৈরি করা হয় যেমন পিতা, পিতামহ ও প্রপিতামহ অথবা মাতা, মাতামহ ও প্রমাতামহ। কর্তা পুরোহিতের আতিথেয়তা প্রসারিত করে এবং তাদের দক্ষিণা দিয়ে অনুষ্ঠানটি শেষ করে। হিন্দুধর্মেও কাককে সম্মান করা হয় এবং শ্রাদ্ধের সময় কাককে খাবার বা পিণ্ড দেওয়ার প্রথা এখনও প্রচলিত আছে।
সিমলা চুক্তি ১৯৭২

সিমলা চুক্তি ১৯৭২ সালে ভারত ও পাকিস্তানের মধ্যে সঙ্ঘটিত যুদ্ধের শেষে সম্পাদিত একটি শান্তিচুক্তি। ১৯৭১ সালের এ যুদ্ধে ছিল তিনটি পক্ষ: ভারত, পাকিস্তান ও মুক্তিবাহিনী। ১৯৭১-এ বাংলাদেশের মুক্তিযুদ্ধের সমাপ্তির মুখে ডিসেম্বর মাসে ভারত- পাকিস্তান যুদ্ধ শুরু হয়। পাকিস্তান সেনাবাহিনী ১৬ ডিসেম্বর আত্মসমর্পণ করে এবং যুদ্ধবন্দী হিসেবে তাদের নিরাপত্তা দেওয়া হয়। বাংলাদেশ যুদ্ধাপরাধী হিসেবে এদের বিচার করতে চেয়েছিল। ভারতের হেফাজত থেকে এদের মুক্তি এবং যুদ্ধবন্দি হিসেবে তাদের বিচার রহিতকরণ ছিল পাকিস্তান সরকারের জন্য একটি জরুরি বিষয়। অপরদিকে একটি শান্তিকামী জাতি হিসেবে ভারতের ভাবমূর্তি অক্ষুণ্ণ রাখতে পাকিস্তানের সঙ্গে স্বাভাবিক সম্পর্ক পুনঃপ্রতিষ্ঠা ছিল ভারতের জন্য খুবই জরুরি। এ প্রেক্ষাপটে পাকিস্তানের প্রধানমন্ত্রী জুলফিকার আলী ভুট্টো ও ভারতের প্রধানমন্ত্রী ইন্দিরা গান্ধী সিমলায় এক শীর্ষ বৈঠকে মিলিত হয়ে (২৮ জুন হতে ২ জুলাই ১৯৭২) দীর্ঘ আলোচনার পর একটি শান্তিচুক্তি স্বাক্ষর করেন। 
এই চুক্তিতে ভারত ও পাকিস্তান তাদের সকল বৈরিতার অবসান ঘটানো, জাতীয় ও আন্তর্জাতিক পর্যায়ে সকল ক্ষেত্রে বন্ধুত্ব ও সৌহার্দ্যপূর্ণ সম্পর্ক প্রতিষ্ঠা এবং ১৯৭১ সালের ১৭ ডিসেম্বর পর্যন্ত জম্মু ও কাশ্মীরে বিরাজমান স্থিতাবস্থা পুনঃস্থাপনের অঙ্গীকার ব্যক্ত করে। এই চুক্তির অধীনে ভারত সকল যুদ্ধবন্দিকে বিনাবিচারে পাকিস্তানে ফেরত পাঠায়। ভারত পাকিস্তানের সঙ্গে আরও একটি ‘সার্বিক সমঝোতা’ করে, যা সন্ধির দলিলে উল্লিখিত হয় নি। এতে ছিল পাকিস্তান কর্তৃক বাংলাদেশকে কূটনৈতিক স্বীকৃতি প্রদান এবং বাংলাদেশ ও পাকিস্তান গমণেচ্ছু নাগরিকদের ফিরিয়ে নেওয়ার লক্ষ্যে সংলাপ শুরুর ব্যবস্থা।
চুক্তির মধ্যে ছিল, ৭১-এর যুদ্ধের পর কাশ্মীরে দু'দেশের নিয়ন্ত্রণ রেখা উভয়পক্ষ মেনে নেবে৷ বলপ্রয়োগ থেকে বিরত থাকবে দু'দেশের সেনাবাহিনী৷ শেষে এই নিয়ন্ত্রণ রেখাকেই মেনে নেওয়া হয় আন্তর্জাতিক সীমান্ত হিসেবে৷
কোয়েল

কোয়েল (quail) বা বটেরা Galliformes (গ্যালিফর্মিস) বর্গের অন্তর্গত একদল মাঝারি আকারের ভূচর পাখি। দেখতে অনেকটা তিতিরের মত হলেও এরা আকারে অনেক ছোট।
পুরাতন বিশ্বের কোয়েলরা Phasianidae (ফ্যাজিয়ানিডি) গোত্রের অন্তর্গত আর নতুন বিশ্বের কোয়েলরা Odontophoridae (ওডোন্টোফোরিডি) গোত্রের অন্তর্গত। নাটাবটেররা দেখতে কোয়েলের মত হলেও এরা আসলে অন্য বর্গের অন্তর্ভুক্ত। কোয়েলদের সাথে তাদের সম্পর্ক বেশ দূরের। কিছু বড় জাতের কোয়েল বাণিজ্যিকভাবে মাংস ও ডিমের জন্য পালন করা হয় এবং কোয়েল পালন একটি লাভজনক ব্যবসা। শিকারযোগ্য পাখি হিসেবে কোয়েল যথেষ্ট পরিচিত। বুনো কোয়েল শিকার একটি জনপ্রিয় বিনোদনের উৎস।
সিসিফাস-পুরাণ

মিথ অফ সিসিফাস, আলবের কাম্যু রচিত একটি দার্শনিক প্রবন্ধ। এটি প্রায় ১২০ পৃষ্ঠার এবং প্রথম প্রকাশিত হয়েছিলো ১৯৪২ সালে, ফ্রেঞ্চ ভাষায়, নাম ছিলো Le Mythe de Sisyph; প্রথম এর ইংরেজি অনুবাদ করেন জাস্টিন ও’ব্রায়েন, ১৯৫৫ সালে।
রচনাটিতে কামু মূলত তার এবসার্ড বিষয়ক দর্শনকে তুলে ধরেন: মানুষের নিরর্থক অর্থ খুঁজে বেড়ানোর প্রচেষ্টা, ঈশ্বরহীন দুর্বোধ্য পৃথিবীর একতা এবং স্বচ্ছতা এবং চিরকালীন সত্য কিংবা মূল্যবোধ- সমূহ। সত্যিকারের এবসার্ডের উপলব্ধির জন্য কি আত্মহত্যা জরুরি? কামু বলেছেনঃ “না। দরকার শুধু মাত্র বিদ্রোহের।” এরপর তিনি এবসার্ড জীবনের কিছু রূপরেখা দেখিয়েছেন। শেষ অধ্যায়টিতে তিনি মানুষের জীবনের অদ্ভুতত্ব (এবসার্ডিটি) -এর তুলনা করেছেন সিসিফাসের অবস্থার সাথে। গ্রিক পুরাণে দেবতাদের দ্বারা অভিশপ্ত চরিত্র সিসিফাস, যাকে একটা পাথরকে গড়িয়ে গড়িয়ে পাহাড়ের চূড়ায় নিয়ে যেতে হয় যেখানে থেকে ওটা নিজের ভারে আপনা থেকেই আবার গড়িয়ে পড়ে যায়। সিসিফাসকে এই কাজ করে যেতে হয় অনন্তকাল ধরে।রচনাটির শেষাংশ ছিলো এমন, “ এই পরিশ্রম নিজেই... যথেষ্ট কারো হৃদয়কে ভরে তুলতে। যে কেউই সিসিফাসকে সুখী হিসেবে কল্পনা করবে।”
কামুর এই লেখার সাথে তার আরো কিছু লেখার সম্পর্ক খুঁজে পাওয়া যায়। এর মধ্যে উল্লেখযোগ্য হচ্ছে, উপন্যাস “দ্য আউটসাইডার” (১৯৪২), নাটক “ক্যালিগুলা” (১৯৪৫), এবং বিশেষ করে তার প্রবন্ধ “দ্য রেবেল” (১৯৫১)।
স্প্রেডশিট

স্প্রেডশিট () স্প্রেডশিট এর আভিধানিক অর্থ হল ছড়ানো বড় মাপের কাগজ। ব্যবসায় প্রতিষ্ঠান আর্থিক হিসাব সংরক্ষণের জন্য এ ধরনের কাগজ ব্যবহার করা হয়। এ কাগজের ছক করে (রো ও কলাম) একটি ব্যবসায় প্রতিষ্ঠান পূর্ণাঙ্গ আর্থিক চিত্র তুলে ধরা যায়। বর্তমানে কাগজের স্প্রেডশিটের স্থান দখল করেছে সফটওয়্যার নির্ভর স্প্রেডশিট প্রোগ্রাম। মূলত স্প্রেডশিট হচ্ছে কম্পিউটার প্রগ্রাম যা কাগজের ওয়ার্কশিটের নকল বা সিমুলেশন। স্প্রেডশিট প্রোগ্রামে টেবিল বা সারণি আকারে তথ্য সন্নিবেশ ও উপস্থাপন এবং এগুলির উপর গাণিতিক বিভিন্ন অপারেশন প্রয়োগ ও বিশ্লেষণের ব্যবস্থা থাকে। স্প্রেডশিট ব্যবহারের সুবিধা সমূহ- সূত্র ব্যবহারের সুযোগ থাকায়়় অনেক বেশি উপাত্ত নিয়ে কাজ করা যায়। আকর্ষণীয়়় গ্রাফ, চার্ট ব্যবহার করে উপাত্ত উপস্থাপন করা যায়।
সত্তর দশকের শেষের দিকে অ্যাপল কোম্পানি সর্বপ্রথম "ভিসিক্যালক" স্প্রেডশিট সফটওয়্যার উদ্ভাবন করে। এছাড়া রয়েছে মাইক্রোসফট এক্সেল, অ্যাপল নাম্বার্স, ওপেন অফিস, অর্গ ক্যাল্ক, নিউমেরিক, Quatropro, মাল্টিপ্ল্যান, সুপার ক্যাল্ক, লোটাস ১২৩ ইত্যাদি। এগুলোর মধ্যে সবচেয়ে জনপ্রিয় ও বহুুুল ব্যবহৃত হচ্ছে মাইক্রোসফট এক্সেল।
অবলোকিতেশ্বর

বৌদ্ধধর্মে অবলোকিতেশ্বর (আক্ষরিক অর্থে "যে প্রভু নিম্নে অবলোকন করেন", আধ্বব: ), যিনি লোকেশ্বর ("জগতের প্রভু") ও চেনরেজিগ (তিব্বতি ভাষায়) নামেও পরিচিত, হলেন মহাকরুণার সঙ্গে সম্পর্কিত দশম ভূমির এক বোধিসত্ত্ব। তাঁকে প্রায়শই অমিতাভ বুদ্ধের সঙ্গে যুক্ত করা হয়। অবলোকিতেশ্বরের অসংখ্য রূপভেদ রয়েছে; তাঁকে বিভিন্ন রূপে ও শৈলীতে চিত্রিত করা হয়। এমনকি কোনো কোনো ধর্মগ্রন্থে তাঁকে বিষ্ণু, শিব, সরস্বতী, ব্রহ্মা প্রমুখ সকল হিন্দু দেবদেবীর উৎস মনে করা হয়।
ভারতে অবলোকিতেশ্বরকে পুরুষ রূপে চিত্রিত করা হলেও, পূর্ব এশীয় বৌদ্ধধর্মে তাঁকে প্রায়শই এক নারী চরিত্র রূপে দেখানো হয়ে থাকে। এই অঞ্চলে চীনা, জাপানি, কোরীয় ও ভিয়েতনামি ভাষায় তাঁর নাম যথাক্রমে কুয়ানিন, কাননোন, গোয়ানেউম ও কুয়ান আম। পূর্ব এশীয় ধর্মসমূহে, বিশেষত চীনা লোকধর্মে ও দাওবাদেও কুয়ানিন এক গুরুত্বপূর্ণ চরিত্র।
অবলোকিতেশ্বর তাঁর জনপ্রিয় "ওঁ মণিপদ্মে হূঁ" মন্ত্রটির জন্যও পরিচিত। মন্ত্রটি তিব্বতি বৌদ্ধধর্মে সর্বাপেক্ষা জনপ্রিয় মন্ত্র।
বোধিসত্ত্ব

বোধিসত্ত্ব শব্দটির আক্ষরিক অর্থ হচ্ছে, বুদ্ধত্ব (শাশ্বত জ্ঞান) প্রাপ্তিই যাঁর ভবিতব্য অর্থাৎ যিনি বোধিলাভ করার জন্যই জগতে আবির্ভূত হয়েছেন। বৌদ্ধ ধর্মের বিভিন্ন শাখায় বোধিসত্ত্বের বহুবিধ ব্যাখ্যা থাকলেও মহাযান বৌদ্ধধর্ম মতে বোধিসত্ত্ব হলেন তিনিই যিনি জগতের কল্যাণার্থ স্বয়ং নির্বাণলাভ থেকে বিরত থাকেন এবং বিশ্বের সকল জীবের মুক্তিলাভের উপায় করেন।
ত্রিপিটকে পালি ভাষায় বোধিসত্ত্ব শব্দটির প্রথম ব্যবহার করেছিলেন শাক্যমুনি বুদ্ধ। বোধিসত্ত্ব শব্দটি দ্বারা তিনি তার পূর্বজন্মের অবস্থা থেকে বোধিলাভ করার পূর্ববর্তী সময় পর্যন্ত তার জীবনকে বুঝিয়েছিলেন। বিভিন্ন সময়ে বিভিন্নভাবে তার পূর্বজন্মের কাহিনি ব্যক্ত করতে গিয়ে গৌতম বুদ্ধ বোধিসত্ত্ব শব্দটির প্রয়োগ করেছেন। অর্থাৎ এখান থেকে অনুধাবন করা যায় যে বোধিসত্ত্ব হলেন তিনিই যাঁর জীবনের একমাত্র ব্রতই হল বোধিলাভ। বুদ্ধের বোধিসত্ত্বাবস্থার এই সকল কাহিনি বর্ণিত হয়েছে জাতকে। অপরদিকে ত্রিপিটকে মৈত্রেয় বুদ্ধ (পালি: মেত্তেয়) কিন্তু কোন বোধিসত্ত্ব হিসেবে বর্ণিত হননি। মৈত্রেয় হলেন একজন বুদ্ধত্বপ্রাপ্ত সম্পূর্ণ বুদ্ধ। অর্থাৎ থেরবাদ মতানুসারে তিনিই বোধিসত্ত্ব যিনি মোক্ষলাভের পথে অগ্রসর হয়েছেন। এতদ্ব্যতীত থেরবাদ বৌদ্ধধর্মে আরও দ্বিবিধ বোধিসত্ত্বের উল্লেখ আছে যথা, "প্রত্যেকবোধিসত্ত্ব" অর্থাৎ যিনি প্রত্যেকবুদ্ধত্ব লাভ করবেন, এবং "সর্বকবোধিসত্ত্ব" অর্থাৎ যিনি বুদ্ধের একজন অনুগামী হিসেবে বুদ্ধত্বলাভ করবেন।
মহাযান বৌদ্ধধর্মানুসারে একজন বোধিসত্ত্ব হলেন তিনিই যিনি বুদ্ধত্বলাভের প্রায় প্রতিটি স্তরই উত্তীর্ণ হয়েছেন। তিনি স্বয়ং পরম জ্ঞান লাভ করেছেন এবং সেই শাশ্বত বোধের আলোকে প্রতিটি জীবকে আলোকিত করছেন ও তাদের রক্ষার্থে জীবন উৎসর্গ করেছেন।
আর-রুব' আল-খালি

আর-রুব' আল-খালি (;;, ""খালি এলাকা"") বিশ্বের বৃহত্তম বালুময় মরুভূমিগুলির একটি। এটি আরব উপদ্বীপের দক্ষিণ তৃতীয়াংশে অবস্থিত। দক্ষিণ সৌদি আরব, ওমান, সংযুক্ত আরব আমিরাত ও ইয়েমেনের অংশবিশেষ এই মরুভূমিতে পড়েছে। মরুভূমিটির আয়তন ৬,৫০,০০০ বর্গকিলোমিটার, যা বাংলাদেশের আয়তনের প্রায় সাড়ে চার গুণ। অত্যন্ত উত্তপ্ত ও বসবাসের অযোগ্য এই মরুভূমিতে কোন লোক বাস করে না। এমনকি দুঃসাহসী আরব বেদুইনরাও কেবল এর প্রান্তসীমাতেই বিচরণ করে থাকে। বিংশ শতাব্দীর মাঝমাঝি পশ্চিমা অভিযাত্রীরা মরুভূমিটি ঘুরে দেখতে শুরু করেন। এখানে তাপমাত্রা দুপুরের দিকে ৫৫ ডিগ্রী সেলসিয়াস ছাড়িয়ে যায়, আর এখানকার বালিয়াড়িগুলি ৩০০ মিটারেরও বেশি উঁচু হতে পারে। সম্ভবত গোটা পৃথিবীতেই এটি জীবনের জন্য সবচেয়ে প্রতিকূল অঞ্চল। কিন্তু তা সত্ত্বেও পুরো মরুভূমি জুড়েই বিভিন্ন ধরনের স্থানীয় উদ্ভিদ ও পশুপাখির দেখা মেলে, যা বিজ্ঞানীদের জন্য একটি বিস্ময়ের বিষয়।
আর-রুব' আল-খালি বসবাসের অযোগ্য হলেও অর্থনৈতিক দিক থেকে অত্যন্ত গুরুত্বপূর্ণ, কেন না এর তলদেশেই বিশ্বের ২য় বৃহত্তম খনিজ তেলের মজুদ অবস্থিত।
ওমান ও সৌদি আরবের মধ্যে একটি রাস্তা, যা খালি কোয়ার্টারের মধ্য দিয়ে গেছে, ২০২১ সালের সেপ্টেম্বরে এই রাস্তার কাজ সম্পন্ন হয়।
ওঁ মণিপদ্মে হূঁ

ওঁ মণিপদ্মে হুঁ (দেবনাগরী : ॐ मणि पद्मे हूँ, ) হল পরম করুণাময় অবলোকিতেশ্বরের উদ্দেশ্যে উচ্চারিত পবিত্র মন্ত্র। এই মন্ত্র তিব্বতি মহাযান বৌদ্ধধর্মে সর্বাপেক্ষা পবিত্রতর মন্ত্র হিসেবে গণ্য হয়। সাধারণত চতুর্ভূজ অবলোকিতেশ্বরের উদ্দেশ্যেই নিবেদিত হয়ে থাকে এই মহামন্ত্র। তিব্বতি বৌদ্ধধর্মের বিশ্বাসানুসারে দলাই লামা হলেন স্বয়ং অবলোকিতেশ্বরের অবতার। তাই তিব্বতের মহাযান বৌদ্ধধর্মাবলম্বীগণ অবলোকিতেশ্বর জ্ঞানে দলাই লামাকেই উৎসর্গ করে থাকে এই মন্ত্র। তিব্বতে অবস্থিত প্রতিটি পর্বতের গাত্রে খোদাই করে এই মন্ত্র লিখিত হয়। এতদ্ব্যতীত ছোট ছোট চিরকুটে অসংখ্যবার এই মন্ত্র লিখে তা প্রার্থনা চক্রের মধ্যে ভরে দেওয়া তিব্বতের চিরন্তন ঐতিহ্য।
পানি সম্পদ

পানি সম্পদ বা জল সম্পদ হল পানির সেই সমস্ত উৎসসমূহ যেগুলি মানুষের নিয়মিত ব্যবহারের জন্য অতিপ্রয়োজনীয়। কৃষি, শিল্প, গার্হস্থ্য ব্যবহার এবং পরিবেশ রক্ষণাবেক্ষণসহ মনুষ্যজীবনের সর্বক্ষেত্রেই পানির ব্যবহার অপরিহার্য। এবং এইসকল কাজে ব্যবহারের ক্ষেত্রে যেটি অত্যাবশ্যক সেটি হল পরিশোধিত বিশুদ্ধ পানি। পৃথিবীতে লভ্য পানির প্রায় ৯৭.৫% হল লবণাক্ত এবং বাকি মাত্র ২.৫% বিশুদ্ধ। এই স্বল্পপরিমাণ শুদ্ধ পানির আবার দুই-তৃতীয়াংশই কঠিন অবস্থায় অর্থাৎ তুষার, হিমশৈল, ইত্যাদি রূপে বিদ্যমান। অবশিষ্ট তরল পানির অধিকাংশই ভূগর্ভস্থ এবং অতি অল্পপরিমাণ পানি ভূপৃষ্ঠস্থ জলাশয়ে লভ্য।
ভূপৃষ্ঠস্থ পানি হল পানির সেই সমস্ত উৎস যেগুলি প্রাকৃতিকভাবে পৃথিবীর বুকে জলাশয়রূপে বিদ্যমান। অর্থাৎ খাল, বিল, নদী, সমুদ্র, পুকুর, হ্রদ, ইত্যাদি সকল জলাশয়ই ভূপৃষ্ঠস্থ পানির অন্তর্গত।
ইহা পাথরের ফাকে ফাকে অথবা ভূপৃষ্ঠের ঠিক নিচের স্তরে পাওয়া যায়।
১)পান করতে পানির ব্যবহার: মানুষের দেহ শতকরা ৯০ ভাগ পানি দ্বারা গঠিত। হাড় ব্যতিত শরীরের সকল অংশ পানি দিয়ে তৈরি। তাই মানবদেহে পানির প্রয়োজনীয়তা অপরিসীম। তাই প্রত্যেককে দৈনিক ৩থেকে৪ লিটার পানি পান করতে হয়। সুতরাং মানবজীবন ঠিকিয়ে রাখতে হলে বিশুদ্ধ পানীয় জলের ব্যবহার করতে হবে।
২) দেহকে পরিশুদ্ধ করতে পানির ব্যবহার: স্বামী-স্ত্রী দৈহিক মিলনের পর গোসল অতি দরকার। তা ইসলামের পরিভাষায় ফরজ গোসল বলে। 
৩)ইবাদতের পূর্বে পানির ব্যবহার :
পবিত্রতার জন্য আমরা অযু করে থাকি। নামাজ পড়তে, কুরআন পড়তে,আল্লাহর ঘর মসজিদে ঢুকার আগে ইত্যাদি।
৪) রান্নার কাজে : পৃথিবীতে জন্মের পর থেকেই খাওয়া যে শুরু করেছি আমৃত্যু খেতে হবে। অন্যান্য জীবজন্তুর মত আমরা কাঁচা খেতে পারিনা। তাই রান্না করে খেতে হয়। আমরা যা পাক করি তা ধুতে হয়। ধুতে বা পরিষ্কার করতে পানির প্রয়োজন। সবজি বা মাছ- মাংস যা পাককরি তাতে জুল দিতে হয়। তাই রান্নার কাজে পানির ব্যবহার অপরিসীম।
৪) পায়খানা প্রস্রাব করতে পানির ব্যবহার :
হুইল চেয়ার (১৯৯৪-এর চলচ্চিত্র)

হুইল চেয়ার তপন সিংহের পরিচালিত একটি বাংলা ছবি। ছবিটি ১৯৯৪ সালে মুক্তি পায়।
সৌমিত্র চট্টোপাধ্যায়, অর্জুন চক্রবর্তী, রুমা গুহঠাকুরতা, লাবণী সরকার, রজতাভ দত্ত, মনোজ মিত্র।
আইএমডিবিতে হুইল চেয়ার
আতঙ্ক (১৯৮৬-এর চলচ্চিত্র)

আতঙ্ক তপন সিংহ পরিচালিত একটি ভারতীয় বাংলা চলচ্চিত্র । চলচ্চিত্রটি ১৯৮৬ খ্রিষ্টাব্দে মুক্তি পেয়েছিল । 
গোমোলো ডট ইনে আতঙ্ক
দৃষ্টিদান

দৃষ্টিদান রবিঠাকুরের কাহিনীতে নীতীন বসু পরিচালিত একটি ভারতীয় বাংলা চলচ্চিত্র। এর একটি চরিত্রে অভিনয় করেছেন উত্তম কুমার। নায়ক অসিত বরনের ছেলেবেলার রোল এ। তবে প্রচার পুস্তিকায় তিনি বাদ। এতে উত্তম কুমার দুঃখ পেয়ে ছিলেন। নায়িকা সুনন্দা। তিনিই প্রযোজিকা।
বের্ন

বের্ন () পশ্চিম সুইজারল্যান্ডের বের্ন কান্টন বা প্রদেশে অবস্থিত একটি শহর; এটি সুইজারল্যান্ডের রাজধানী। শহরটি আরে নদীর বাঁক দ্বারা তিনদিকে বেষ্টিত একটি উঁচু শৈলান্তরীপের উপর অবস্থিত। শহরের পুরাতন এলাকাগুলিকে পথচারীদের ভ্রমণের জন্য পরিবর্তিত করা হয়েছে এবং এগুলি থেকে আল্পস পর্বতমালার অসাধারণ সব দৃশ্য অবলোকন করা যায়। বের্ন শহরে প্রায় ১ লক্ষ ৩০ হাজার লোকের বাস। এটি জনসংখ্যার দিক থেকে সুইজারল্যান্ডের ৫ম বৃহত্তম শহর।
বের্ন শহর মূলত সরকারি এবং প্রশাসনিক শহর। বিভিন্ন আন্তর্জাতিক সংস্থার সদর দফতর এখানে অবস্থিত, যাদের মধ্যে বিশ্ব পোস্টাল ইউনিয়নের নাম উল্লেখযোগ্য। বের্নে সূক্ষ্ম বৈজ্ঞানিক যন্ত্রপাতি, টেক্সটাইল, ভারী যন্ত্রপাতি, রাসায়নিক দ্রব্য, ওষুধ এবং চকলেটের কারখানা আছে। প্রতি বছর বের্ন শহরে দুইটি বিরাট মেলা অনুষ্ঠিত হয়। এখানে আরও আছে ঘোড়া ও গবাদি পশুর একটি বড় বাজার।
ভাল্লুক বের্নের প্রতীক এবং ১৫১৩ সাল থেকে এখানে ভাল্লুকের গর্ত আছে; এটি শহরের একটি দর্শনীয় স্থান। বের্নের প্রধান ভবনগুলির মধ্যে আছে সুইজারল্যান্ডের সংসদ ভবন, ১৪২১ সাল থেকে ১৬১১ সালের মধ্যে নির্মিত একটি গথিক ক্যাথিড্রাল, এবং ১৪০৬ সালে নির্মিত নগরভবন। ১৮৩৪ সালে প্রতিষ্ঠিত বের্ন বিশ্ববিদ্যালয়ে আইন, চিকিৎসাবিজ্ঞান, দর্শন, বিজ্ঞান ও ধর্মীয় দর্শন শিক্ষা দেওয়া হয়। বের্নের গ্রন্থাগারে বহু পাণ্ডুলিপি ও দুর্লভ গ্রন্থ আছে। বের্নের চারটি জাদুঘরে সুইজারল্যান্ডীয় শিল্পকলা, ইতিহাস, প্রাকৃতিক ইতিহাস এবং আল্পস পর্বতমালা সম্বন্ধীয় বিষয়সমূহের প্রদর্শনী হয়।
বের্ন ১১৯১ সালে প্রতিষ্ঠিত হয়। ১২১৮ সালে এটিকে একটি মুক্ত রাজকীয় শহরের মর্যাদা দেওয়া হয়। ১৩৫৩ সালে এটি সুইস ফেডারেশনের যোগদান করে। ১৫২৮ সালে রোমান ক্যাথলিক ও সংস্কারপন্থীদের মধ্যে বিতর্ক অনুষ্ঠানের পর থেকে এখানে সংস্কারপন্থী ধারার খ্রিস্টধর্ম গ্রহণ শুরু হয়। ফরাসি বিপ্লবী সেনাবাহিনী ১৭৯৮ সালে সুইজারল্যান্ড দখল করে ও এখানকার অভিজাত শাসকশ্রেণীকে উৎখাত করে। ১৯শ শতকে গির্জার ক্ষমতা ছিল সীমায়িত। এসময় সংবিধানকে আরও উদারপন্থী করা হয় এবং গণভোটের নীতি গ্রহণ করা হয়। ১৮৮৫-৮৬ সালে আন্তর্জাতিক কপিরাইট বা সত্ত্বাধিকার প্রণয়ন বিষয়ক সম্মেলন এই বের্ন শহরে অনুষ্ঠিত হয়; এখানে করা চুক্তিগুলি ইতিহাসে "বের্ন নীতিমালা" নামে পরিচিত লাভ করেছে।
বের্ন শহরের প্যাটেন্ট অফিসে কেরানিগিরি করার সময়েই আলবার্ট আইনস্টাইন তার আপেক্ষিকতা তত্ত্বের রূপরেখা দাঁড় করান।
বিশ্ব ডাক সংস্থা -এর সদর দপ্তর এই শহরে অবস্থিত।
লোজান

লোজান () পশ্চিম সুইজারল্যান্ডের ভো (Vaud) কান্টনের একটি শহর। এটি জেনেভা শহরের কাছেই জেনেভা হ্রদের তীরে অবস্থিত। লোজান একটি গুরুত্বপূর্ণ রেল জংশন এবং হ্রদ বন্দর। এটি একটি সমৃদ্ধ কৃষি অঞ্চলের বাণিজ্যকেন্দ্র এবং একই সাথে একটি গুরুত্বপূর্ণ অবকাশযাপন কেন্দ্র। এখানে প্রায় ১ লক্ষ ৩০ হাজার লোকের বাস। লোকেরা প্রধানত ফরাসি ভাষায় কথা বলে।
লোজানে কোন ভারী শিল্প কারখানা নেই; এখানে খাদ্য প্রক্রিয়াকরণ, মুদ্রণ ও সূক্ষ্ম যন্ত্রপাতির শিল্পকারখানা আছে। এই শহরে সুইজারল্যান্ডের সুপ্রিম কোর্ট বা সর্বোচ্চ বিচারালয় অবস্থিত। এখানে অবস্থিত লোজান বিশ্ববিদ্যালয় ১৫৩৭ সালে একটি ধর্মশিক্ষালয় হিসেবে প্রতিষ্ঠিত হয়েছিল; ১৮৯১ সালে এটিকে বিশ্ববিদ্যালয়ে রূপান্তরিত করা হয়। এখানে আরও আছে ১৩শ শতকে নির্মিত নোত্র দাম ক্যাথিড্রাল।
বর্তমান লোজান এলাকায় প্রাচীনকাল থেকেই একটি লোকালয় ছিল। পরবর্তীতে এটি একটি রোমান সেনাশিবিরে পরিণত হয়। ৬ষ্ঠ শতকের শেষভাগ থেকে ১৬৬৩ পর্যন্ত এটি রোমান ক্যাথলিক বিশপের আবাসস্থল ছিল। প্রথম বিশ্বযুদ্ধের পর তুরস্ক ও মিত্রশক্তিদের মধ্যে শান্তিচুক্তি ১৯২৩ সালে এই লোজানেই স্বাক্ষরিত হয়। ১৯৩২ সালে এখানেই জার্মানরা একটি সম্মেলনে যুদ্ধের ক্ষতিপূরণ প্রদান করে। ২য় বিশ্বযুদ্ধের পর লোজান একটি আন্তর্জাতিক অর্থনৈতিক কেন্দ্রে পরিণত হয়।
বাজেল

বাজেল () উত্তর সুইজারল্যান্ডের অর্ধ-কান্টন বাজেল-ষ্টাটের রাজধানী শহর। শহরটি রাইন নদীর তীরে, ফ্রান্সের আলজাস প্রদেশ এবং জার্মানির বাডেন-ভুর্টেমবের্গ রাজ্যের সাথে সীমান্তে অবস্থিত। ১৮৩৩ সালে বাজেল কান্টনকে ভেঙে দুইটি স্বাধীন কান্টন গঠন করা হয়: বাজেল ষ্টাট এবং বাজেল-লান্ডশাফট। বাজেল-ষ্টাটের আয়তন ৩৭ বর্গকিলোমিটার এবং এখানে প্রায় ২ লক্ষ লোকের বাস। এটি বাজেল শহর এবং আশেপাশের আরও দুইটি লোকালয় নিয়ে গঠিত। বাজেল-লান্ডশাফটের আয়তন ৪২৮ বর্গকিলোমিটার এবং এর জনসংখ্যা প্রায় আড়াই লক্ষ; লিস্টাল এর রাজধানী। বাজেল শহরটি একটি সমৃদ্ধ কৃষিভিত্তিক অঞ্চলে অবস্থিত, যেখানে ফলের বাগান এবং ক্ষেতে আঙুরের চাষ করা হয় এবং গবাদি পশুপালন করা হয়। শহরটি একটি গুরুত্বপূর্ণ শিল্পকেন্দ্র; এখানে ওষুধ, রাসায়নিক দ্রব্য, ভারী যন্ত্রপাতি, মুদ্রণ, এবং টেক্সটাইলের কারখানা আছে। পার্শ্ববর্তী ফ্রান্স ও জার্মানি থেকে হাজার হাজার লোক সীমান্ত পেরিয়ে বাজেল শহরে প্রতিদিন কাজ করতে আসে। বাজেলে প্রতি বছর একটি শিল্পমেলাও অনুষ্ঠিত হয়। এখানকার বেশিরভাগ লোক জার্মান ভাষাতে কথা বলে। বাজেলে মুন্সটার নামের একটি ক্যাথিড্রাল আছে যা ১০১৯ সালে স্থাপিত হয়। এখানে ১৪৬০ সালে সুইজারল্যান্ডের সর্বপ্রথম বিশ্ববিদ্যালয়ও স্থাপিত হয়, যার উদ্বোধন করেন পোপ ২য় পিউস। বাজেল বিশ্ববিদ্যালয়ে ওলন্দাজ পণ্ডিত দেসিসেরিউস এরাসমুস পড়াতেন এবং তাকে মুন্সটার গির্জায় সমাধিস্থ করা হয়।
৩৭৪ খ্রিষ্টাব্দে রোমানরা সীমান্ত শহর বাসিলিয়া হিসেবে শহরটির পত্তন করে। ৫ম শতকের পর থেকে এটি পশ্চিমা গির্জার বিশপদের দ্বারা শাসিত হত। ১১শ শতকে এটি পবিত্র রোমান সাম্রাজ্যের একটি রাজকীয় শহরে পরিণত হয়। ১৪৩১ থেকে ১৪৩৯ সাল পর্যন্ত শহরটি রোমান ক্যাথলিক ধারার সংস্কারসাধনের উদ্দেশ্যে আয়োজিত একটি বিখ্যাত কাউন্সিলের স্থান ছিল। ১৫০১ সালে বাজেল সুইজারল্যান্ড কনফেডারেশনে যোগদান করে এবং সুইস ধর্মীয় সংস্কার আন্দোলনের একটি কেন্দ্রে পরিণত হয়। ১৯৮৬ সালে বাজেলের একটি ওষুধ কোম্পানির কারখানার বিষাক্ত রাসায়নিক বর্জ্য রাইন নদীতে পড়লে নদীটি ব্যাপক দূষণের শিকার হয়।
পাথরচাপরি

পাথরচাপরি হল বীরভূম জেলার একটি দ্রষ্টব্য স্থান। এই স্থানটি খ্যাত হয়ে আছে এক মহাপুরুষের জন্য, তার নাম হজরত দাতা মেহবুব শাহ। যিনি একজন নামকরা সুফি পীর ছিলেন। কথিত আছে, তিনি নাকি কোন সুদূর ইরান দেশ থেকে এসেছিলেন। যদিও প্রচারবিমুখ এই সাধকের প্রকৃত পরিচয়, নাম, ধর্ম ইত্যাদি আজও অজানা। অনেকে মনে করেন তিনি জাতীয় মহাবিদ্রোহের পলাতক সেনানী। তিনি তার গড়গড়ার(তামাক সেবনের এক প্রকার যন্ত্র) ছাই থেকে বিভিন্ন রোগীর রোগ সারিয়েছেন। তার একজন প্রধান ভক্ত ছিলেন পাশের গ্রামের (পাতাডাংগা) বিমলেন্দু বন্দ্যোপাধ্যায়। হিন্দু মুসলমান সকলের কাছেই পীর দাতা মেহবুব শাহ একজন মরমিয়া ফকির সাধক হিসেবে শ্রদ্ধেয়। তিনি এখানে মাদ্রাসা স্থাপনা করেন। আর্ত, দরিদ্র, অসহায় মানুষ তার কাছে আশ্রয় পেতেন।
প্রতি বছর ১০ই চৈত্র তার স্মরনে তথা মৃত্যুদিন উপলক্ষে এক বিশাল মেলা বসে পাথরচাপরিতে। ১৯১৮ খৃষ্টাব্দে আনুষ্ঠানিক ভাবে এই মেলার উদ্বোধন করেন ব্রতচারী দলের প্রনেতা ও তদানীন্তন জেলাশাসক গুরুসদয় দত্ত। একে দাতাপীরের মেলা বলা হয়। এই মেলায় সমস্ত জাতি ভেদ ভুলে সব মানু্‌ষেরা এই মেলায় সানন্দে যোগদান করেন। সম্প্রতি এই মেলায় যে হাজার হাজার লোকজন আসেন তাদের দান সামগ্রী দ্বারা এই স্থানে একটি মসজিদ এবং একটি উচ্চবিদ্যালয়(আল আমীন মিশন) গঠিত হয়েছে। এই অঞ্চলের যোগাযোগ ব্যবস্থা ভাল। পাথরচাপরি রাজ্য সড়ক-৬ এর উপর বলে বীরভুম জেলার সদর শহর সিউড়ি এবং রাজনগর থেকে পাথরচাপরির সরাসরি বাস যোগাযোগ আছে।
অপান

বাতকর্ম/পাদ পায়ুপথে নির্গত মানবদেহের উদরস্থিত বায়ুকে বলে। মানবশরীরের পাকক্রিয়ার ফলে এই বায়ু সৃষ্টি হয়ে থাকে। এই বায়ু মলনালীতে সঞ্চিত থাকে এবং পরিমাণে বৃদ্ধি পেলে তা নিঃসৃত হয়।
বাতকর্ম করার সময়, অনেক সময়েই জোরে শব্দ হয়। স্থুল নিতম্বদ্বয়ের মধ্যবর্তী পায়ুছিদ্র দিয়ে যখন বাতকর্ম বের হয় তখন নিতম্বের সঙ্গে বায়ুর ঘর্ষনের ফলে একপ্রকার কম্পনের সৃষ্টি হয়। এই কম্পনের জন্যই বিশেষ শব্দ শোনা যায়।
অন্ত্রের গ্যাস বিভিন্ন বহিরাগত উৎস এবং অন্ত উৎসের সমন্বয়ে গঠিত।
অ্যান্থনি মাসকারেনহাস

নেভিলে অ্যান্থনি মাসকারেনহাস (; ১০ জুলাই ১৯২৮ - ৬ ডিসেম্বর ১৯৮৬) দক্ষিণ এশিয়ার বিশিষ্ট সাংবাদিক ও লেখক ছিলেন। তার পুরো নাম নেভিল অ্যান্থনি ম্যাসকারেনহাস। তিনি ভারতের গোয়ায় জন্মগ্রহণ করেন এবং পড়াশোনা করেন পাকিস্তানের করাচিতে। ১৯৭১ সালে বাংলাদেশের স্বাধীনতা যুদ্ধ চলাকালীন সময় তিনি বাংলাদেশে সংঘটিত গণহত্যা ও অন্যান্য ঘটনা পর্যবেক্ষণপূর্বক বিশ্ববাসীর কাছে সর্বপ্রথম উন্মোচিত করেন। এ নিয়ে আন্তর্জাতিক সংবাদমাধ্যমে লিখেন যা বাংলাদেশের প্রকৃত অবস্থা সম্পর্কে বিশ্ববাসীকে সচেতন করে তুলতে সাহায্য করেছিল। এ বিষয় নিয়ে তিনি বইও লিখেছেন। তিনি ব্রিটেনের দ্য সানডে টাইমস পত্রিকায় ১৪ বছর কাজ করার পর ফ্রিল্যান্স সাংবাদিক হিসেবে জীবন অতিবাহিত করেন।
জন্মসূত্রে মাসকারেনহাস ভারতীয় গোয়ানিজ খ্রিস্টান। তার জন্ম তৎকালীন ব্রিটিশ ভারতের গোয়া এলাকায়। তবে বসবাস করেছেন পাকিস্তানের করাচিতে। ""ইয়ন মাসকারেনহাস"" নামের এক রমণীকে বিয়ে করেন তিনি। তাদের সংসারে পাঁচ সন্তান রয়েছে। ১৯৮৬ সালের ৬ই ডিসেম্বর তিনি হৃদরোগে আক্রান্ত হয়ে ইংল্যান্ডের লন্ডনে শেষনিশ্বাস ত্যাগ করেন।
১৯৪৭ সালে করাচিতে সাংবাদিকতা পেশায় যোগ দেন। তার প্রথম কর্মস্থল ছিল রয়টার্স। ১৯৪৯ থেকে ১৯৫৪ সাল পর্যন্ত পাকিস্তান সংবাদ সংস্থা, এপিপি, নিউইয়র্ক টাইমস এবং টাইম/লাইফ সাপ্তাহিকের সংবাদদাতা ছিলেন। ১৯৬১ সাল থেকে ১৯৭১ সালের মে মাস পর্যন্ত "দ্য মর্নিং নিউজ"-এ কর্মরত ছিলেন; প্রথমে চিফ রিপোর্টার এবং পরে সহ-সম্পাদক হিসেবে। ১৯৭১ সালের এপ্রিল মাসে তিনি বাংলাদেশের রাজধানী ঢাকায় যান এবং গণহত্যার তথ্যাদি সংগ্রহ করেন। ঢাকা থেকে লন্ডনে পালিয়ে গিয়ে এসব তথ্যাদি ১৩ জুন, ১৯৭১ তারিখে সানডে টাইমস পত্রিকায় প্রকাশ করেন। অতঃপর তার বিখ্যাত প্রতিবেদনে পাকিস্তানি সেনাবাহিনীর নির্মম গণহত্যার খবর সারা বিশ্বে ছড়িয়ে পড়ে যা পরবর্তীকালে বিশ্ববিবেককে নাড়িয়ে দেয়ার ক্ষেত্রে অত্যন্ত গুরুত্বপূর্ণ ভূমিকা রাখে। এছাড়া তিনি উপমহাদেশের বিভিন্ন ঘটনা অন্তরঙ্গভাবে প্রত্যক্ষ করে সেগুলো নিয়ে বস্তুনিষ্ঠভাবে লিখে গেছেন।
বাংলাদেশের স্বাধীনতা যুদ্ধের ওপর লেখা তার দুটি বিখ্যাত গ্রন্থ হলো -
হাঁড়িয়া

হাঁড়িয়া হল ভাত থেকে তৈরি এক প্রকার বিয়ার জাতীয় মদ, যা ভারতের পশ্চিমবঙ্গ, বিহার, ঝাড়খণ্ড, উড়িষ্যা, মধ্যপ্রদেশ, ছত্রিশগড়ে এবং বাংলাদেশের রংপুর অঞ্চলে প্রস্তত করা হয়। সিদ্ধ ভাত এবং হরীতকী একসাথে গাজিয়ে এটি তৈরি করা হয়। হাঁড়িয়া সম্পূর্ণ তৈরি হতে এক সপ্তাহ সময় লাগে। হাঁড়িয়া ঠান্ডা করে পরিবেশন করা হয়। এতে এলকোহল এর পরিমাণ অন্যান্য দেশিয় মদ বা সুরার থেকে কম।
ভারত ও বাংলাদেশে এটি মূলত আদিবাসী গোষ্ঠি ওঁরাও এবং সাঁওতালরা তৈরি করে থাকে।
নিতম্ব

নিতম্ব বা পশ্চাৎদেশ বা পাছা হলো মানবদেহের পশ্চাৎভাগে কটিদেশ (কোমর) এবং দুই পায়ের সংযোগস্থলে অবস্থিত মাংসল অংশবিশেষ। দুটি নিতম্বের খাঁজে মধ্যবর্তী অংশে থাকে পায়ুপথ যা মানুষের পরিপাক তন্ত্রের সর্বশেষ অংশ। বয়ঃসন্ধির সাথে সাথে শরীরে ইস্ট্রোজেন হরমোন প্রবাহিত হওয়ার কারণে নারীর নিতম্ব আকারে বৃদ্ধি পায় এবং সমুন্নত হয়ে ওঠে। সাধারণত নিতম্বের বিশেষ কোনো কার্য শরীরে নেই কিন্তু সোজা হয়ে বসে থাকার ক্ষেত্রে মাংসল নিতম্ব সাহায্য করে।
নিতম্ব মানবদেহের একটি যৌনসংবেদী ও কামোদ্দীপক অঙ্গ। নারীর নিতম্ব চিরকাল পুুরুষকে আকর্ষণ করেছে এবং কামনার জন্ম দিয়েছে। প্রাচীন ভারতের কামসূত্রে আকর্ষণীয় (সুডৌল) নিতম্ব বিশিষ্ট নারীদেরকে নিতম্বিনী বলা হতো। আদি যুগ থেকে আধুনিক যুগ অবধি নিতম্ব বিশেষ করে পুরুষ চিত্রশিল্পীদের হাতে নানাভাবে অঙ্কিত হয়েছে। নারী-পুরুষের মিলনকালে পুরুষ নারীর নিতম্ব আঁকড়ে ধরে বিশেষ সুখানুভব করে।
নিতম্ব দেখে উত্তেজিত হয়ে মানুষের পায়ুকামে লিপ্ত হওয়ার কামনা জাগতে পারে।
বংশীধর বার

বংশীধর বার (জন্ম: ? - মৃত্যু: ৪ জানুয়ারি ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি মেদিনীপুর জেলার কাদুয়ার বাসিন্দা ছিলেন। ১৯৪২ খ্রিষ্টাব্দে তিনি ভারত ছাড় আন্দোলনে অংশগ্রহণ করেছিলেন। বেলবনীতে পুলিশের গুলিতে আহত হয়ে মারা যান।
রবীন্দ্র গুহ

রবীন্দ্র গুহ (জন্ম: অক্টোবর ২৫, ১৯৩৪) বাংলা সাহিত্যে হাংরি আন্দোলন ও নিমসাহিত্য আন্দোলনের একজন বিশিষ্ট কবি, গল্পকার ও ঔপন্যাসিক।
রবীন্দ্র গুহর জন্ম বরিশাল জেলার রামচন্দ্রপুর গ্রামে। তার পিতা সতীশচন্দ্র ছিলেন শিক্ষক সগ্ঙীতশিল্পী ও দার্শনিক। মাতার নাম উত্তমাসুন্দরী। রবীন্দ্র গুহ সমাজ বিজ্ঞান ও ইনডাস্ট্রিয়াল ম্যানেজমেন্টে স্নাতকোত্তর। কলকাতা, দুর্গাপুর, ভিলাই ও দিল্লিতে বিভিন্ন সরকারি ও বেসরকারি সংস্হায় কাজ করেছেন।
১৯৬৩ সালে মলয় রায়চৌধুরী ও সমীর রায়চৌধুরীর সঙ্গে পরিচয়ের পর রবীন্দ্র গুহ প্রথমে হাংরি আন্দোলন - এ যোগ দিয়েছিলেন। ষাটের সকের শেষে তিনি কলকাতা থেকে দুর্গাপুর চলে যান এবং সেখানে মৃণাল বনিক, সুধাংশু সেন, বিমান চট্টোপাধ্যায় প্রমুখের সঙ্গে নিমসাহিত্য নামে একটি পৃথক আন্দোলনের সূত্রপাত ঘটান। নিমসাহিত্য আন্দোলনকারীদের বক্তব্য ছিল যে সাহিত্যের কনো ইশতাহার হতে পারে না । সত্তর দশকের শেষে নিমসাহিত্য আন্দোলন ফুরিয়ে যায় কেন না ততদিনে পশ্চিমবাংলায় নকশাল আন্দোলন সমাজকে একটি ভিন্ন রূপ দিয়েছে ।
বাংলার বাইরে জীবনের বেশির ভাগ সময় কাটানোর ফলে তার কবিতা ও গদ্যের বুননকে তিনি একটি ভিন্ন আদল ও আদরা দিতে পরেছেন, যাকে সুকুমার চৌধুরী, অজিত রায়, সুধাংশু সেন, মৃণাল বণিক, বারীন ঘুষাল, কমল চকৃবর্তী, সঞ্জীব নিয়োগী প্রমুখ আলোচক বলেছেন "ডায়াসপোরিক" । নিমসাহিত্য আন্দোলনটি ছিল বাংলা সাহিত্যে কলকাতা কেন্দ্রিকতার বিরুদ্ধে প্রন্তিকের আস্ফালন । রবীন্দ্র গুহ বলেছেন, 'নিমসাহিত্য' একটি গণিত চেতনা; সাহিত্য ও অভিজ্ঞতার বদলকরণ; নতুন ব্যাকরণ । সুধাংশু সেন বলেছেন, নিমসাহিত্য স্বৈরসাহিত্য নয়; নিমশব্দ সরাসরি আসে না; নিমশব্দ গঠন করতে হয় ; রবীন্দ্র গুহ নিজস্ব শব্দ ও বাক্য গঠন করে নিমগদ্য ও নিমপদ্য লিখেছেন । আসাম বিশ্ববিদ্যালয়ের উপাচার্য ড. তপোধীর ভট্টাচার্য বলেছেন, রবীন্দ্র গুহ অনবরত নিজেকে ও শিল্প সংবিদকে বিনির্মাণ করেছেন; জীবনের নতুন নতুন চিহ্নায়ণ প্রকরণের খোঁজে তিনি সামাজিক ও রাজনৈতিক আকর্ষণের গভীরে প্রবেশ করেছেন; ফলে আত্মিক সংকটের নানা মাত্রা তার লেখায় স্পষ্ট হয়ে উঠেছে।
পোতালা প্রাসাদ

পোতালা প্রাসাদ (তিব্বতি: པོ་ཏ་ལ།་ བོ་ཁ་ལོད།, চীনা: 布达拉宫) তিব্বতের লাসা শহরে অবস্থিত একটি ঐতিহাসিক এবং আধ্যাত্মিকভাবে গুরুত্বপূর্ণ প্রাসাদ। এটি তিব্বতের ধর্মীয় নেতা, দলাই লামার বাসস্থান হিসেবে পরিচিত এবং তিব্বতি বৌদ্ধ ধর্মের একটি গুরুত্বপূর্ণ প্রতীক।
পোতালা প্রাসাদটি ৭ম শতাব্দীতে তৈরী হয়েছিল, কিন্তু ১৭শ শতাব্দীতে সপ্তম দলাই লামা লোজাং গ্রুবের অধীনে এই প্রাসাদটি পুনর্নির্মাণ করা হয়। এই প্রাসাদটি তিব্বতের প্রধান ধর্মীয় এবং রাজনৈতিক কেন্দ্র ছিল। প্রাসাদটির দুটি প্রধান অংশ রয়েছে: উঁচু পাহাড়ে অবস্থিত বাইরের প্রাসাদ এবং নীচে অবস্থিত মূল প্রাসাদ, যা 'লাল পোতালা' নামে পরিচিত।
১৯৫৯ সালে তিব্বত চীন দ্বারা অধিগৃহীত হলে, চতুর্দশ দলাই লামা তেনজ়িন গিয়াৎসো এই প্রাসাদ ত্যাগ করে ভারতে আশ্রয় গ্রহণ করেন। তার তিব্বত ত্যাগের ঘটনা তিব্বতীয় জনগণের জন্য একটি গভীর শোকের সময় ছিল।
পোতালা প্রাসাদ তিব্বতি স্থাপত্যের একটি অনন্য উদাহরণ এবং তিব্বতের অন্যতম বৃহত্তম ধর্মীয় স্থাপনা। এটি প্রায় ৩,৭০০ মিটার (১২,১৪০ ফুট) উচ্চতায় অবস্থিত। প্রাসাদটির নির্মাণে শত শত বছর সময় এবং প্রচুর পরিমাণে উপকরণ ব্যবহৃত হয়েছে। এটি ছয়টি তলা বিশিষ্ট এবং এতে রয়েছে বিভিন্ন মন্দির, ধর্মীয় চিত্রকলা এবং থাংকা (বৌদ্ধ ধর্মীয় চিত্র)।
পোতালা প্রাসাদ তিব্বতের আধ্যাত্মিক এবং সাংস্কৃতিক ইতিহাসের কেন্দ্রবিন্দু। এটি ধর্মীয় ও প্রশাসনিক কার্যক্রমের পাশাপাশি তিব্বতী জনগণের জন্য ঐতিহাসিক এবং সাংস্কৃতিক গৌরবের প্রতীক। প্রাসাদটি তিব্বতি সংস্কৃতির একটি গুরুত্বপূর্ণ অংশ এবং তিব্বতী বৌদ্ধধর্মের অনুশীলন ও অধ্যয়নের কেন্দ্রস্থল।
আজকাল পোতালা প্রাসাদ তিব্বতের একটি প্রধান পর্যটনস্থল এবং ইউনেস্কো বিশ্ব ঐতিহ্যবাহী স্থান হিসেবে তালিকাভুক্ত। প্রাসাদটি তিব্বতি জনগণের জন্য এক গুরুত্বপূর্ণ স্মৃতিস্তম্ভ এবং তাদের ইতিহাস ও সংস্কৃতির প্রতীক হিসেবে পরিগণিত হয়।
চতুর্দশ দালাই লামা

তেনজ়িন গিয়াৎসো (তিব্বতি: བསྟན་འཛིན་རྒྱ་མཚོ་, আ-ধ্ব-ব: [tɛ̃ ́tsĩ càtsʰo] "তেঁছিঁ কিয়াছো" বা "তেঁৎসিঁ কিয়াৎস্‌হো") হলেন চতুর্দশ দালাই লামা। ইনি ১৯৫৯ খ্রিষ্টাব্দে তিব্বত থেকে প্রস্থান করে ভারতে আশ্রয় গ্রহণ করেন। তিব্বতে শান্তিরক্ষার ক্ষেত্রে অবদানের জন্য তিনি ১৯৯০ সালে নোবেল শান্তি পুরস্কার লাভ করেন।
তার জন্মের নাম ছিল লামো থোঁডুপ (লাসা তিব্বতি: ལྷ་མོ་དོན་འགྲུབ་, আ-ধ্ব-ব: [l̥ámo tʰø̃ ̀ɖup] "হ্লামো থ্যোঁডুপ্‌")।
"দালাই লামা" নামটি হল মঙ্গোলিক শব্দ দালাই এর সংমিশ্রণ যার অর্থ "সমুদ্র" বা "বড়" (মঙ্গোলিয়ান উপাধি দালাইয়িন কান বা দালাইন খান থেকে এসেছে, তিব্বতি ভাষায় গ্যাতসো বা রগ্যা-মৎশো হিসেবে অনুবাদ করা হয়েছে) এবং তানཾ শব্দ।  ་ (ব্লা-মা) অর্থ "গুরু, গুরু"।
দালাই লামাকে তিব্বতি ভাষায় Rgyal-ba Rin-po-che ("মূল্যবান বিজয়ী") বা সহজভাবে Rgyal-ba নামেও পরিচিত।
তিব্বতের ধর্মীয় নেতা ১৪তম দালাইলামা এর ৮৮তম জন্মবার্ষিকী ৬ই জুন।
দালাইলামা ১৯৩৫ সালের ৬ই জুন জন্মগ্রহণ করেছিলেন। 
দালাই লামা হচ্ছে তিব্বতের আধ্যাতিক প্রধান। তিনিই তিব্বতের শাসনতন্ত্রের শীর্ষ পদাধিকারী। তিব্বতি বিশ্বাসানুসারে দলাই লামা করুণাময় বোধিসত্ত্ব অবলোকিতেশ্বরের অবতার। তিনি তিব্বতে রাজকীয় মর্যাদাপ্রাপ্ত ব্যক্তিত্ব। তিব্বতের লাসা শহরে অবস্থিত বিলাসবহুল পোতালা প্রাসাদে দালাই লামা বসবাস করেন। বর্তমান চতুর্দশ দালাই লামা হলেন তেনজিন গিয়াৎসু। চীন কর্তৃক তিব্বত অধিগৃহীত হওয়ার পর ১৯৫৮ সালে চতুর্দশ দালাই লামা তার কিছু অনুগামীসহ গোপনে দেশত্যাগ করে ভারতে আগমন করেন এবং সেখানে আশ্রয় গ্রহণ করেন। তিনি তিব্বতে শান্তিরক্ষার ক্ষেত্রে অবদানের জন্য নোবেল শান্তি পুরস্কার লাভ করেছেন। বর্তমান দালাইলামার জন্ম তিব্বতের উত্তর-পূর্বাঞ্চলীয় আমদো প্রদেশের তাকসার গ্রামের একটি কৃষক পরিবারে। ১৯৩৫ সালের ৬ জুলাই জন্মগ্রহণকারী ১৪তম দালাইলামার আরও ১৫জন ভাইবোন রয়েছে। সে দেশের বর্ষীয়ান ধর্মীয় নেতারা দুই বছর বয়সী এই শিশুর মধ্যে দালাই লামা এবং দেশের প্রশাসক হওয়ার মতো লক্ষণ খুঁজে পেলে তাকে প্রাথমিকভাবে দালাই লামা নির্বাচন করা হয়। দালাই লামার পারিবারিক নাম তেনজিন গিয়াৎসু। এরপর বর্ষীয়ান ধর্মীয় নেতাদের তত্ত্বাবধানে বৌদ্ধ আশ্রমে রেখে তার পড়াশোনার ব্যবস্থা করা হয়। পরবর্তী সময়ে তিনি বৌদ্ধ দর্শনে ডক্টরেট ডিগ্রি লাভ করেন। তিনি এ পর্যন্ত পৃথিবীর অর্ধশতাধিক দেশ এক বা একাধিকবার ভ্রমণ করেছেন। বিশ্বের অনেক দেশের রাষ্ট্রনায়কদের সঙ্গে তিনি সাক্ষাৎকার করেছেন। কয়েকটি বিশ্ববিদ্যালয় থেকে তাকে সম্মানসূচক ডক্টরেট ডিগ্রীও প্রদান করা হয়।
মধ্য এশিয়ার বৌদ্ধ দেশগুলিতে, গত সহস্রাব্দ ধরে এটি ব্যাপকভাবে বিশ্বাস করা হয়েছে যে অবলোকিতেশ্বর, করুণার বোধিসত্ত্ব, তিব্বতের জনগণের সাথে একটি বিশেষ সম্পর্ক রয়েছে এবং দালাই লামাদের মতো পরোপকারী শাসক এবং শিক্ষক হিসাবে অবতারণা করে তাদের ভাগ্যে হস্তক্ষেপ করেন।  এটি কদাম্পা স্কুলের প্রধান পাঠ্য বই কদম অনুসারে, যেখানে প্রথম দালাই লামা, গেন্ডুন ড্রুপ প্রথম ছিলেন।  প্রকৃতপক্ষে, এই পাঠ্যটি তিব্বতিদের পরবর্তীকালে দালাই লামাদের অবলোকিতেশ্বরের অবতার হিসেবে চিহ্নিত করার ভিত্তি স্থাপন করেছে বলে জানা যায়।
এটি বোধিসত্ত্বের অবতারের কিংবদন্তীকে তিব্বতের প্রথম দিকের রাজা এবং সম্রাট যেমন সোংটসেন গাম্পো এবং পরে দ্রোমটোনপা (১০০৪-১০৬৪) হিসাবে চিহ্নিত করে।
১৯৮৯ সালের ৫ই অক্টোবর চতুর্দশ দালাই লামা তেনজিন গিয়াৎসু নোবেল শান্তি পুরস্কারে ভূষিত হন। নোবেল কমিটির ভাষ্যমতে, তাঁর অনুসারীদের ঐতিহাসিক ও সাংস্কৃতিক ঐতিহ্য সংরক্ষণের জন্য সহনশীলতা এবং পারস্পরিক শ্রদ্ধার ভিত্তিতে শান্তিপূর্ণ সমাধানের পরামর্শ দেওয়ার জন্য তাঁকে এ সম্মান দেওয়া হয়।
দাদার কীর্তি

দাদার কীর্তি ১৯৮০ খ্রিস্টাব্দে মুক্তিপ্রাপ্ত একটি ভারতীয় বাংলা চলচ্চিত্র ।
কেদার (তাপস পাল) একজন সাদাসিধা সরল মনের ছেলে । তিন বারেও বিএ পরীক্ষায় পাস করতে না পারায় তার বাবা অত্যন্ত রেগে যান এবং তাকে বিহারের একটি শহরে তার কাকার কাছে পাঠিয়ে দেন । সরল মনের ছেলে কেদার কাকার বাড়িতে এসে খুড়তুতো ভাই সন্তুর (অয়ন বন্দ্যোপাধ্যায়) বন্ধুবান্ধবদের হাসিঠাট্টার শিকার হয় । এদের নেতা ছিল ভোম্বল (অনুপ কুমার।।
কেদার সরস্বতী (মহুয়া রায়চৌধুরী) নামের একটি মেয়ের প্রেমে পড়ে । সে ছিল খুব কড়া গোছের সিরিয়াস মেয়ে । সরস্বতীর বোন বিনির (দেবশ্রী রায়) সাথে আবার সন্তুর বিয়ের ঠিক হয়ে ছিল। সরস্বতীর বাবা মাও কেদারের সরলতায় খুশি হয় এবং সরস্বতীও তার প্রতি নরম মনোভাব দেখায় । ভোম্বলদার কেরামতিতেই দুজনের মধ্যে ভালবাসার পূর্বভাগ আরম্ভ হয়। কিন্তু ভোম্বল এবং তার দলের কলকাঠিতে তাদের দুজনের মধ্যে ভুলবোঝাবুঝি হয় । সরস্বতী কেদারের উপর ভীষন বিরক্ত এবং রেগে ওঠে এবং সে ভাগলপুরের অন্য একটি ছেলেকে বিয়ে করতে রাজি হয়। কিন্তু পরে ভোম্বলদাই এই সমাধান করে। শেষ অবধি সব সমস্যা মিটে যায় এবং ভালবাসা জয়ী হয়। এই চলচ্চিত্রটি মজা এবং হাস্যরসে পরিপূর্ণ।
ফারুগ ফারোখ্‌জদ

ফারুগ ফারোখ্‌জদ () (৫ই জানুয়ারি, ১৯৩৫ — ১৩ই ফেব্রুয়ারি, ১৯৬৭) ইরানের বিখ্যাত নারীবাদী কবি ও চলচ্চিত্র পরিচালক ছিলেন। অনেকের মতে তিনি বিংশ শতকে ইরানের সবচেয়ে গুরুত্বপূর্ণ নারী কবি। আধুনিক কবিতায় তার বিশেষ পারদর্শিতা ছিল এবং তিনি প্রচলিত বিশ্বাস ও সংস্কারের তীব্র সমালোচক ছিলেন।
১৯৯৯ সালে আব্বস কেয়রোস্তামির বহুল প্রশংসিত চলচ্চিত্র বদ ম র খহাদ বোর্দ মুক্তি পায়। সিনেমাটির ইংরেজি নাম ছিল "The Wind Will Carry Us"। এই ছবির নাম ফারোখ্‌জদের একটি কবিতার শিরোনাম থেকে নেয়া এবং সিনেমার মধ্যেও এই কবিতাটি আছে।
নেপাল সংবৎ

নেপাল সংবৎ (নেপালি: नेपाल सम्बत) মূলত নেপালের কাঠমাণ্ডু উপত্যকায় প্রচলিত একটি চান্দ্র অব্দবিশেষ। ২০ অক্টোবর ৮৭৯ খ্রিষ্টাব্দ থেকে এই পঞ্জিকা গণনা শুরু হয় এবং ২০শ শতাব্দীতে এসে এটি দাপ্তরিকভাবে বাতিল হওয়ার পূর্ব পর্যন্ত দৈনন্দিন কাজে ব্যবহৃত হত। বিভিন্ন মুদ্রা, পাথর, কপারের প্লেটে খোদাই, রাজকীয় ডিক্রি, কালানুক্রম, হিন্দু ও বৌদ্ধ পান্ডুলিপি, আইনি দলিলপত্র ও অন্যান্য পত্রাদিতে দেখা যেত।
তিন বছর পর পর "অনল" (अनाला) নামে একটি মাস যুক্ত হত।
বীর্যস্খলন

বীর্যস্খলন () হলো পুরুষ মানুষের যৌন চরমানন্দের সময় লিঙ্গ থেকে বীর্য নিষ্ক্রমণ। যৌনসঙ্গম বা হস্তমৈথুন কালে যখন পুরুষের শিশ্নটি (পুং জননাঙ্গ বা লিঙ্গ) যৌন উত্তেজনায় সোজা হয়ে ওঠে এবং যৌনউত্তেজনার চরম পর্যায়ে তখন তা থেকে রেতঃ অর্থাৎ বীর্য স্খলিত হয়, এই ঘটনাকেই বলা হয় "বীর্যপাত" বা "'বীর্যস্খলন"। বীর্যপাতের মাধ্যমে পুরুষের চরমানন্দ লাভ হয়। সাধারণত প্রতি বীর্যস্থলন এর সময়ে পুরুষ ১.৫ মিলি থেকে ৪ মিলি বীর্যপাত করে থাকে। নারীর চরমানন্দে কোনও রূপ বীর্যপাত হয় না। অনেকে হস্তমৈথুনের মাধ্যমে বীর্যপাত ঘটায়।
Sperm is jellylike and fails to liquify.
Most samples liquefy. Some remain jellylike.
Sperm liquefies within an hour.
ছাতক সিমেন্ট

ছাতক সিমেন্ট বা ছাতক সিমেন্ট কোম্পানি লিমিটেড বাংলাদেশের প্রথম এবং সবচেয়ে পুরাতন সিমেন্ট কারখানা, যা সুনামগঞ্জের ছাতক উপজেলায় সুরমা নদীর তীরে অবস্থিত। বর্তমানে এটি বাংলাদেশ কেমিক্যাল ইন্ডাস্ট্রিজ কর্পোরেশনের একটি প্রতিষ্ঠান।১৯৩৭
সালে "আসামবেঙ্গল সিমেন্ট কোম্পানি" নামে এ সিমেন্ট কারখানাটি স্থাপিত হয়। বার্ষিক উৎপাদন ক্ষমতা ২ লক্ষ ৩৩ হাজার মে.টন। এর কাঁচামাল চুনাপাথর ভারতের মেঘালয় থেকে আমদানি করা হয় এছাড়া টেকেরঘাট-এর নিজস্ব পাথর উত্তোলন কেন্দ্র থেকেও পাথর সংগ্রহ করা হয়। ছাতক সিমেন্ট আসামে রফতানি করা হয়।
ছাতক সিমেন্ট কারখানা সুনামগঞ্জ জেলার ছাতক উপজেলায় অবস্থিত। এটি সিলেট থেকে ৩২ কিলোমিটার দূরে।
এটি ১৯৩৭ সালে একটি বেসরকারী সংস্থা হিসাবে প্রতিষ্ঠিত হয়, তখন এর নাম ছিল "অসম বেঙ্গল সিমেন্ট কোম্পানি"। ১৯৬৫-এর ভারত-পাকিস্তান যুদ্ধের পর কারখানার মালিক কারখানাটি ত্যাগ করলে, ১৯৬৬ সালে এটি পূর্ব পাকিস্তান শিল্প উন্নয়ন কর্পোরেশনের নিয়ন্ত্রণে আসে। বাংলাদেশের স্বাধীনতার পর, এটি বিএমওজিসি ও পরবর্তীকালে বাংলাদেশ খনিজ উন্নয়ন কর্পোরেশনের নিয়ন্ত্রণে আসে। শেষ অবধি ১৯৮২ সালের ১ জুলাই, এটি বাংলাদেশ রাসায়নিক শিল্প কর্পোরেশনের কাছে হস্তান্তরিত হয়।